Q=2	C=0	SS=1	LS=1	PS=0	DC=0	LC=0	SD=0	BS=5	G0=48	G1=44	G2=24	DLID=az_RU	BODY=Nur-az.com - МӘНӘВИ ТӘНӘЗЗҮЛҮН АГИБӘТИ\nМӘНӘВИ ТӘНӘЗЗҮЛҮН АГИБӘТИ\nӘһалинин сајы артдыгҹа, кејфијјәти дүшүр\nҺәјат тәҹрүбәмдә бир нечә дәфә ҹәмијјәтин мәнәви тәнәззүлүнүн дөвләтин сүгутуна ҝәтирдијини ҝөрмүшәм. Мәһз буна ҝөрә мүасир Азәрбајҹан ҹәмијјәтиндә мүшаһидә етдијим мәнәви тәнәззүл әламәтләри мәни дәриндән нараһат едир. Мәндә һеч бир шүбһә јохдур ки, бу әламәтләр дөвләтин јахынлашан сүгутундан хәбәр верир.\nОхуҹум мәнә инанмаја биләр, һаггыдыр. Гој Аз.ТВ-јә бахсын вә Әлијев режиминин арамсыз уғур вә гәләбәләринә севинсин.\nӘн ҹаһаншүмул вә ҝүрултулу сүгут ССРИ (Совет Сосиалист Республикалары Иттифагы) адлы гүдрәтли дөвләтин пајына дүшдү. Ичи бәндәниз олмагла әһалимизин азы јарысы бу дөвләтдә јашајыб вә мәним нә демәк истәдијими һеч олмаса тәхмин едә биләр.\nСөзүмүн ҹаны садәдир: мәнәви тәнәззүл о заман тәһлүкәјә чеврилир ки, ҹәмијјәтин сәси дөвләтә чатмыр. Сырави вәтәндашлар әмин олурлар ки, бу дөвләт онларын дејил, зира онларын сөзүнүн гара гәпиклик дәјәри јохдур. Дөвләт рәһбәрләринин нитгләриндә һәгигәт вә әдаләт фаизи мүтләг сыфра јахынлашыр. Буну һамы ҝөрүр вә анлајыр, буну дејәнин ағзыны дөвләт јумур вә ҹәзаландырыр. Ҹәмијјәтин әксәријјәти бу ҹәзаны һаглы сајыр вә дејир ки, “өзү ҝүнаһкардыр, ағзыны фарағат сахлајајды”. Јәни ҹәмијјәт үчүн һәгигәтин дәјәри сыфра јахынлашыр.\nҺәгигәт олмајан јердә исә һеч бир әшјанын вә мәфһумун, о ҹүмләдән дөвләтин вә гурулушун да дәјәри олмур. Бу, аксиомадыр вә сүбута еһтијаҹы јохдур.\n1991-ҹи илдә Сов.ИКП-нин үзвләринин сајы 18 милјону кечмишди. Һамы һәр ај үзвлүк һаггы верирди. Милјонлар арамсыз сел кими партија хәзинәсинә дахил олурду. Бу пула партија гәзет вә журналлар, китаблар чап едирди, семинарлар, конфранслар кечирирди. Бу гәзетләрдә, журналларда, китабларда, семинар вә конфранслардакы нитгләрдә һәгигәт јох иди, һәгигәт јасаг иди.\nБәс нә вар иди? Рәһбәрлијин халга једиртдији јаланларын тәкрары вә тәрифи.\nРијакарлыг ҹәмијјәти вә дөвләти һөрүмчәк тору кими бүрүјүб тәрпәнмәјә гојмурду. Һамынын ҝөрдүјү-билдији һәгигәти дејәни дөвләт дә, ҹәмијјәт дә инкар едирди. Икиүзлү, сыртыг, јаланчы, мәддаһ, оғру вә һәјасыз зәманәнин гәһрәманына чеврилмишди. Виҹданлы вә тәмиз инсанларын әдаләтсизликдән вә зүлмдән бағры чатлајырды.\nДөвләтин јухары сәфи бугәләмун, мәсләксиз вә әгидәсиз кадрларла долу иди. Систем елә гурулмушду ки, виҹданлы вә ҹәсарәтли инсан јухары һеч ҹүр дүшә билмәзди. Мәһз буна ҝөрә дөвләтин сүгуту зирвәсинә чатанда, тотал бөһран һалында јухарыда бирҹә нәфәр дә мүшкүлләри чөзмәк габилијјәти олан шәхс тапылмады. Дөвләти ҹанла-башла дағыдан горбачовлар, јелтсинләр вә чубајслар тапылды, дөвләтин хиласкары тапылмады. ССРИ чөкдү вә дағылды.\nОнун јериндә пејда олмуш дөвләтҹикләрин талеји мүхтәлифдир. Үч Балтикјаны дөвләтҹик тез-тәләсик Авропа Иттифагына пәрчим олуб мүһүм мүшкүлләрин мәсулијјәтини Брүссел мәмурларына һәвалә етдиләр вә “өлүм, ја галым” суалынын ҹавабыны тапмаг мәсулијјәтиндән ҝуја ки, хилас олдулар.\nМәркәзи Асија дөвләтҹикләри ҝеријә, орта әсрләрә тәбии дөнүш мәрһәләсини јашајыб бир бөһрандан диҝәринә дығырланыр вә талеләринин неҹәлијини һеч ҹүр тәсәввүр едә билмирләр. Онларын ҝәләҹәји халгдан дејил, һакимијјәтдә кимин олмасындан чох асылыдыр.\nСапармурад Түркмәнбашынын Түркмәнистана вурдуғу мөһүрү Гурбангулу Бердымүһәммәдов силди, онун мөһүрүнүн дә силинәҹәји һеч бир шүбһә доғурмур.\nРуслар колхоз сәдри Имамәли Раһмонову Таҹикистанын рәһбәрлијинә 80 мин инсанын һәјатына сон гојмуш вәтәндаш мүһарибәсиндән сонра ҝәтириб гојдулар. Өлкә инди дөнүб олуб колхоз, бүтүн вәзифәләрдә Раһмоновун кәндлиләри вә аилә үзвләри әјләшиб МДБ-нин ән касыб өлкәсинин вар-јохуну ҹибләринә долдурурлар.\nГырғызыстанда дөвләт чеврилишләринин адыны ингилаб гојуб өлкәни гарәт етмәк наминә мүхтәлиф тајфаларын дава-далашына “демократија уғрунда мүбаризә” кими ујдурма ад гошдулар. Биринҹи президент Русијада, икинҹиси Беларусда, үчүнҹүсү зинданда јашајыр, дөрдүнҹүнүн агибәти сонрадан билинәҹәк.\nӨзбәкистанын рәһбәринин аиләси Ислам Кәримов һәлә сағ икән дағылмаға башлады, инди бәзиләри хариҹдә, бәзиләри ев дустағы, өлкәнин ҝәләҹәји јенә биринҹи шәхсин мәзаҹындан асылыдыр.\nАз-чох уғурла сон 30 или јашамыш дөвләтҹик Газахыстандыр ки, онун да агибәти Нурсултан Назарбајев һакимијјәтдән ҝерчәкдән ҝедәндән сонра бәлли олаҹаг.\nМәркәзи Асија дөвләтҹикләри үчүн үмуми олан гоһумбазлыг, јерлибазлыг, гарәт, јалан, зүлм вә рүшвәтхорлугдур ки, јерли әһалинин үмуми мәдәнијјәтини ачыб ортаја гојмушдур.\nТәбии ки, үздә рәсми тәблиғат бу дөвләтҹикләрин “аналогу олмајан инкишафы” барәсиндә сајсыз јалан-палан китаблар, филмләр вә верилишләр јајмагдадыр.\nМолдова, Азәрбајҹан, Ҝүрҹүстан вә Украјна һаким зүмрәләрин күтбејинлији вә әһалинин зыр савадсызлығы уҹбатындан әразисинин әһәмијјәтли вә мүстәгиллијинин ҹидди һиссәсини итирмишдир.\nБу, фаҹиәдирми? Һәгигәти анлајан вәтәнпәрвәр инсанлар үчүн бу, фаҹиә сајыла биләрди, лакин хошбәхтликдән әһалинин мүтләг әксәријјәти ҝерчәклији дәрк етмәк габилијјәтиндән там мәһрумдур вә буна ҝөрә шад-хүррәм зиндәҝанлыг едир.\nЕрмәнистан мүстәсна вәзијјәтдәдир. О, јеҝанә сабиг мүттәфиг совет республикасыдыр ки, өз сабиг мүттәфиг республика статусуну горујуб сахлајыб. Јәни хариҹи сәрһәдләрини рус сәрһәдчиләри горујур, әразисиндә хәрҹини өзү өдәдији рус һәрби базасы дурур, нәфәсини дәрәндә Кремлдән иҹазә истәјир. Бүтүн бу аҹынаҹаглы вә ришхәнд доғуран зилләтә рәғмән ермәни халгы хошбәхтдир вә гүрур һиссиндән аз гала гәшш едир, зира Русија Гарабағы Азәрбајҹандан алыб Ермәнистана вериб, һәм дә бу јахынларда Јереван кланы чеврилиш едиб Гарабағ кланыны һакимијјәтдән кәнарлашдырыб вә инди күтлә үмид едир ки, дөвләтҹик сәмтини артыг демократијаја тутуб.\nИнди ермәнијә изаһ етмәјә башласан ки, онларынкы кими ҹәмијјәтләрдә демократија мүмкүн олан шеј дејил, дејәҹәк ки, туркесин ҝөзү бизим уғурлары ҝөтүрмүр. Одур ки, һеч зад демәјиб садәҹә онларын гачылмаз аҹы агибәтини ҝөзләмәк лазымдыр.\nГајыдаг Азәрбајҹана. Бизим дөвләтҹик нүмунәви уғурсуз дөвләтдир. Хошбәхтликдән, ҹәһаләт әһалијә буну дәрк етмәјә мане олур. Одур ки, әһали тикдикләри чохсајлы шадлыг сарајларында дурмадан атылыб-дүшүр вә нефт пулларыны хәзәл кими хәрҹләјир.\nМәнәви тәнәззүлүн илк вә данылмаз әламәти одур ки, һакимијјәт әһалијә дурмадан јалан дејир, әһали буну ҝөзәл билир вә гәбул едир. Јалан дөвләтин тәмәлиндә дурур вә бүтүн саһәләри әһатә едир. Әнәнәви мүхалифәтин әһалијә данышдығы һекајә бүсбүтүн јалан үзәриндә гурулуб. Бу јалан һекајәнин бир һиссәси һакимијјәтә әл верир вә о да бу јалана дәстәк вериб өз јаланыны гурашдырыр.\nӨзүнү республика адландыран, әслиндә исә классик истибдад олан бу дөвләтҹикдә һеч бир гурум сәмәрәли ишләмир вә ишләјә дә билмәз. Виҹдан вә ганунла ишләмәк истәјән прокурор Сәфәровун талеји нә олду? Шәрләјиб һәбс етдиләр вә чыхдаш едиб ҹәмијјәтин тәкинә атдылар. Нијә? Чүнки прокурорлуг гуруму бүсбүтүн, ашағыдан јухары, зүлм вә рүшвәт үзәриндә гурулуб, гајәси дә халгы әзиб һәгигәти сусдурмагдыр.\nКим ҹәсарәт едиб дејәр ки, бизим мәһкәмә системиндә бир нәфәр виҹданлы вә мүстәгил һаким вар? Беләси тапылса, ону мүтләг һәкимә ҝөстәрмәк лазымдыр.\nКим дејәр ки, бизим сәһијјә системи әһалинин сағламлығыны горујур? Десә, гафилдир, вәзијјәтдән бихәбәрдир. Сәһијјә системи халгы сојан вә хәстәләрин талејинә там биҝанә бир гурумдур, ону тапшырыблар президентин јахын гоһумуна вә һеч ким онун бәд рәһбәрлијинә сөз дә дејә билмәз.\nБизим тәһсил системи әсасән сәмәрәсиз ишләјир, сәбәб дә ҝүн кими ајдындыр: дөвләт вә ҹәмијјәт тәһсил системиндән савадлы, ҹәсарәтли вә вәтәнпәрвәр мәзунлар дејил, әләбахан, сөзәбахан, ҝөзүгырпыг вә дахилән сынмыш мәхлуглар ҝөзләјир.\nСифариш гәбул едилиб вә јеринә јетирилир.\nБизим иҹтимаи елмләрин әсас вәзифәси һакимијјәтин јаланларыны бәзәјиб халга һәгигәт кими чатдырмагдыр. Бу ишлә бизим медиа да ҹидди-ҹәһдлә мәшғул олур.\nБүтүн дүнјада гејри-һөкумәт тәшкилатларыны ҹәмијјәтин “кешик көпәкләри” адландырырлар, чүнки онларын вәзифәси ҹәмијјәтә зијан ҝәтирә биләҹәк истәнилән ганунсузлуғу ашкар вә фаш етмәк, һүрүб әһалини дујуг салмагдыр. Гајәси халг малыны гарәт едиб јағмаламаг олан һакимијјәтимиз белә ГҺТ-ләрә гаршы сәлиб јүрүшү башлады вә уғурла апарды. Нәтиҹәдә бир-ики өзәји вә инсаны чыхмаг шәртилә Азәрбајҹан вәтәндаш ҹәмијјәти сајыг вә ҹәсарәтли “кешик көпәкләри”ндән дејил, горхаг вә әләбаханлардан ибарәтдир.\nБу дөвләтҹијин парламенти јохдур, чүнки орада әјләшәнләрин һеч бирини әһали сечмәјиб, һамысы Президент Апаратында тәсдиг олунуб вә сөз демәк иҹазәсини алмадан ҹынгырыны белә чыхара билмәзләр.\nБу дөвләтҹијин назирләр кабинети ичи бош мүгәввадыр, һеч бир сәлаһијјәти јохдур вә белә сәлаһијјәтә иддиа етмәјә ҹәсарәти дә чатмаз.\nБу дөвләтҹијин әразисиндә јашајанларын һеч бир вәтәндаш һүгугу јохдур, гуру кағыз парчасы олан Конститусијада јазылмыш һеч бир һүгугундан истифадә едә билмәз. Хошбәхтликдән, әксәријјәт бу һүгуглардан бихәбәрдир вә өзүнү хошбәхт сајыр.\nМүасир зәманә амансыз рәгабәт дүнјасыдыр. Милләтләр арасында әрази вә тәбии сәрвәтләр, базарлар, елмтутумлу истеһсал уғрунда кәскин чарпышма ҝедир. Азәрбајҹан әһалиси бу чарпышмадан кәнардадыр, әксәријјәтин бундан һеч хәбәри белә јохдур. Вәзијјәтдән һали олан вә аз-ҹох габилијјәти олан кәсләр башларыны ҝөтүрүб бу севҝили дијардан көчүб ҝедирләр, зира бөһрандан чыхыш јолу тапмаг үчүн ҹәмијјәтдә һеч бир тәпәр, потенсиал ҝөрмүрләр.\nБеләликлә, ҹәмијјәтин гајмағы ҝөтүрүлүр.\nНәзәрә алсаг ки, би гајмаг ҝөтүрүлмә әмәлијјаты Азәрбајҹанда 50 илдән артыгдыр ки, давам едир, дејәсән, даһа ҝөтүрүлмәјә һеч зад галмајыб.\nӘһалинин сајы артдыгҹа, кејфијјәти дүшүр. Јаланла һәгигәт арасында учурум дәринләшдикҹә, наүмидлик артыр вә чарәсиз инсанларын көчмәк гәтијјәти дә мөһкәмләнир.\nКејфијјәтсиз һаким зүмрә вә топлум гачылмаз бөһранын чарәсини тапа билмәјәҹәк вә дөвләтҹик ССРИ-нин талејини тәкрар едәҹәк.


Q=3	C=1	SS=0	LS=2	PS=0	DC=0	LC=0	SD=0	BS=3	G0=66	G1=57	G2=33	DLID=az_RU	BODY=Гуранын, “Вәһши һејванлар бир јерә топланаҹағы заман;” –ајәсинә әсасән Гијамәтдә һејванлар да дирилиб онлардан суал - ҹаваб олаҹагмы? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1865\tArxiv kodu 7930\nDəstə Qədim kəlam ,Təzə kəlam\nҺәшр сөзү лүғәтдә вә диндә;\nҺәшр сөзү лүғәтдә бир јерә топламаг, дини терминолоҝијада исә Аллаһ-тааланын әмри илә бүтүн мәхлугаты Гијамәтин ҝүнүндә онлардан сорғу-суал етмәкдән өтрү бир јерә топламаға дејилир.\nБу мөвзуда үмумијјәтлә ики нәзәријјә вар: 1. Һејванлардан өтрү Гијамәт јохдур. Һәр бир һејванын өлүмү онун һәшридир. Чүнки, һејванлар һәр һансы бир әмәлә мүкәлләф дејилләр. Һалбуки, сорғу-суаллар мүкәлләф шәхсләрә мәхсусдур; 2. Бу нәзәријјәнин мүгабилиндә бир дәстә алимләр мөтәгиддирләр ки, инсанлар кими һејванлардан да өтрү мәһшәр вар. Чүнки, бүтүн һејванларын өзүнә мәхсус шуру вар вә Гијамәтдә өз дәрк вә шурлары сәвијјәсиндә сорғу суал олунаҹаглар.\nҺејванларын шуур вә елми;\nЧохлу сајда ајә вә рәвајәтләрин һејванларын да шуур вә елмләринә дәлаләт етмәсиндән әлавә, мүасир елм вә тәҹрүбә дә бу иддианы тәсдигләјир. Бу һагда ајәләрдән, гарышгаларын һәзрәти Сүлејман пејғәмбәрин (әлејһиссалам) гошунундан гачмасы, гушларын Сүлејманын гошунунун һәрби әмәлијјатларында иштиракы, вә саир ... һејванларын мүәјјән сәвијјәдә шууруна дәлаләт едир. Һәмчинин, бәзи һејванларын мәгамындан бәһс едән рәвајәтләр, һејванларын шуур вә дәркинә дәлаләт едир. Әҝәр белә олмаса, һејванлара мәгам вә үстүнлүјүн верилмәсинин мәнасы олмазды. Имам Сәҹҹаддан (әлејһиссалам) бизә чатан рәвајәтләринн бириндә нәгл олунур: “Једди ил Әрәфат сәһрасында галан дәвә беһиш һејванларындандыр.” Елм вә тәҹрүбә дә ҝөстәрир ки, бүтүн һејванлар өзләринин зәрәр вә хејирләрини баша дүшүрләр. Дост вә дүшмәнләрини таныјырлар, тәһлүкәдән гачырлар, өз хејирләринә тәрәф ҝедирләр,тәлим гәбул едиб мүхтәлиф әмәлијјатлары јеринә јетирмәкдән өтрү һазыр олурлар. Бүтүн бунларын һамысы һејванларын хүсуси елм вә шуурунун гәризәдән дә үстүн олмасына дәлаләт едир. Беләликлә, елм вә шуурун инсан үчүн Гијамәтдә дирилмәсинә сәбәб олмасы һејванлар үчүн дә мејар ола биләр. Һејванларын да мәһшәрә ҝәлмәләрини гәбул едән алимләр бу ајәни дәлил кими ҝәтирирләр: “Вәһши һејванлар бир јерә топланаҹағы заман;” вә дејирләр ки, һејванларын бир јерә топланмасы јәни, Гијамәтдә топланмасы демәкдир. Бу сөз Гуранда олан диҝәр бир ајәјә гајыдыр: “Јeрдə ҝəзəн eлə бир һeјвaн, гaнaдлaры (ики гaнaды) илə учaн eлə бир гуш јoxдур ки, сизин кими үммəтлəр oлмaсын. (Oнлaр дa сизин кими бир зүмрəдир. Аллaһ oнлaрa дa рузи вeрмиш, əҹəллəрини əввəлҹəдəн мүəјјəнлəшдирмишдир. Oнлaр дa өз гaбилијјəтлəринə ҝөрə Аллaһын вəһдaнијјəтини мəдһ eдиб, шə’нинə тə’риф дeјирлəр). Биз Китaбдa (Гур’aндa) һeч бир шeји нəзəрдəн гaчыртмaдыг (əскилтмəдик). Сoнрa oнлaр (бүтүн ҹaнлылaр, бүтүн мəxлугaт) Рəббинин һүзурунa ҹəм eдилəҹəкдир.”[i] Бу ајә, һејванлары инсанлара охшадыр. “сизин кими үммəтлəр”. Ајәнин сонунда олан, “Сoнрa oнлaр Рəббинин һүзурунa ҹəм eдилəҹəкдир” – ифадәси дәлаләт едир ки, һејванлар да инсанлар кими өлүр вә Гијамәтин ҝүнүндә тәзәдән инсанлар кими Аллһ-тааланын дәрҝаһында ҹәм олунаҹаглар. Бу мәна, ислам рәвајәтләриндә дә тәсдигләнмишдир. О ҹүмләдән әһли-сүннәт алимләринин васитәси илә Ислам Пејғәмбәриндән (сәлләллаһу әләјһи вә алиһи вә сәлләм) нәгл олунур ки, Һәзрәт јухарыдакы гејд олунан ајәнин тәфсириндә бујурур: “Аллаһ-таала Гијамәтин ҝүнүндә бүтүн һејванлары дирилдәҹәк вә онларын биринин гисасыны диҝәриндән алаҹагдыр. Һәтта, бујнузсуз һејванын бујнузлу һејван тәрәфиндән вурулмасынын да гисасы алынаҹагдыр.”\n[i] Әнам сурәси, 28-ҹи ајә.\nҺәшр сөзү лүғәтдә, бир јерә топламаг мәнасындадыр. Гуранда охујуруг: “О бизим үчүн асан олан һәшрдир.” Ајәдә һәшр сөзү һәмән мәнада, бир јерә топланаҹаг мәнасында, ишләниб. Амма, шәриәт термининдә һәшр сөзү Аллаһ-тааланын әмри илә бүтүн мәхлугаты Гијамәтин ҝүнүндә онлардан сорғу-суал етмәкдән өтрү бир јерә топламағына дејилир. Гуранда охујуруг: “Аллaһдaн гoрxун вə Oнун јaнындa (һүзурундa) тoплaнaҹaғынызы билин!”  Вуһуш сөзү “вәһш” сөзүнүн ҹәми олуб ев һејванларынын мүгабилиндә гәрар тутан вәһши һејванлара дејилир. Инсанларла үнсијјәти олмајан һејванлар вәһши һејванлар адланыр.\nБу мөвзу тәфсирчиләрлә кәламчылар арасында ихтилафлы мәсәләләрдәндир. Бәзиләри мөтәгидирләр ки, сорғу-суал мүкәлләф фәрдләрә аиддир, һејванлар мүкәлләф (шәри ҹәһәтдән бир вәзифәләри) олмадығына ҝөрә онлар үчүн Гијамәт јохдур. Һәр бир һејванын өлүмү онун һәшридир. Инсан вә ҹинләр исә Гијамәтдә тәзәдән дириләр вә сорғу-суал олунарлар. Бу дәстәнин мүгабилиндә әксәр алимләр мөтәгиддирләр ки, бүтүн һејванларын да өзләринә ҝөрә мүәјјән дәрк вә шууру вар, Гијамәтдә тәзәдән мәһшур олуб, өз сәвијјәләриндә сорғу-суал олунаҹаглар.\nЧохлу сајда ајә вә рәвајәтләрин һејванларын да шуур вә елмләринә дәлаләт етмәсиндән әлавә, мүасир елм вә тәҹрүбә дә бу иддианы тәсдигләјир. Бу һагда ајәләрдән, гарышгаларын һәзрәти Сүлејман пејғәмбәрин (әлејһиссалам) гошунундан гачмасы, Һудһудун Јәмәнин “сәба” мәнтәгәсиндән Сүлејман пејғәмбәрә (әлејһиссалам) һәјаҹанлы хәбәрләр ҝәтирмәси әһвалаты, гушларын Сүлејман пејғәмбәрин (әлејһиссалам) гошунунун һәрби әмәлијјатларында иштиракы, гушларын бир-бири илә данышмасы вә һәзрәти Сүлејман пејғәмбәрин (әлејһиссалам) буну баша дүшүб, Аллаһ-тааланын гушларын дилинин она өјрәтмәси илә ифтихар етмәси вә саир һамысы һејванларын гәризә һиссиндән әлавә, мүәјјән дәрәҹәдә дәрк вә шуурунун олмасына дәлаләт едир. Јахуд, Гуранда охујуруг: “Елə бир шeј јoxдур ки, Аллaһa тə’риф дeјиб Oнa шүкүр eтмəсин, лaкин сиз oнлaрын (диллəрини билмəдијиниз үчүн) тəгдисини aнлaмaзсыныз.” Әлламә Тәбабәтаинин нәзәринә ҝөрә бу ајә, бүтүн мөвҹудатларын елм вә данышыг үзүндән Аллаһ-таалаја һәмд вә сәна етмәсинә ән јахшы дәлилдир. Чүнки, әҝәр бу варлыгларын јалныз вүҹудларынын олмасынын Аллаһ-тааланын гүдрәтинә ишарә сајылсајды, онда бизим онларын дилләрини анламамағымыз мәсәләсини бәјан етмәјин мәнасы олмазды. Һәмчинин, бәзи һејванларын мәгамына дәлаләт едән рәвајәтләр, һејванларын шуур вә дәркинә дәлаләт едир. Әҝәр белә олмаса, һејванлара мәгам вә үстүнлүјүн верилмәсинин мәнасы олмазды. Бәзи рәвајәтләрдә үч дәфә Мәккәјә ҝедән дәвәнин беһишт әһли олмасы бәјан олунур. Рәвајәтләрин бириндә Имам Сәҹҹаддан (әлејһиссалам) нәгл олунур ки, бујурур: “Једди ил Әрәфат сәһрасында галан дәвә беһиш һејванларындандыр.” Елм вә тәҹрүбә дә ҝөстәрир ки, бүтүн һејванлар өзләринин зәрәр вә хејирләрини баша дүшүрләр. Дост вә дүшмәнләрини таныјырлар, тәһлүкәдән гачырлар, өз хејирләринә тәрәф ҝедирләр, тәлим гәбул едиб, мүхтәлиф әмәлијјатлары јеринә јетирмәкдән өтрү һазыр олурлар.\nҺејванларын һәшринин инсанын гијамәтинә охшары:\nАјә вә рәвајәтләрдән мәлум олур ки, һејванларын да инсан кими ашағы мәртәбәдә дә олса, өзүнәмәхсус шуур вә дәрк етмә габилијјәти вардыр. Она ҝөрә дә Гијамәтин мејары дәрк вә шуур олдуғуна ҝөрә һејванлар да инсанлар кими Аллаһа тәрәф гајыдаҹаглар. Онларын да һәшри вә гајыдыш јерләри Аллаһ-таалаја тәрәфдир. Бу мөвзуда ән чох дәлил кими истифадә едилән ајә һәмин һәшр ајәсидир ки, охујуруг:” “Вәһши һејванлар бир јерә топланаҹағы заман;” Ајәнин мәнасында дејилир ки, һәшрдән мәгсәд Гијамәтдә һејванларын бир јерә топланмасыдыр. Бахмајараг ки, бәзиләри бу ајәни Гијамәтин мүгәддимәси вә дүнјанын фани олмасынын башланғыҹы кими гәләмә верирләр. Амма тәфсирчиләрин әксәријјәти бу ајәни әсас ҝәтирәрәк, ““Јeрдə ҝəзəн eлə бир һeјвaн, гaнaдлaры (ики гaнaды) илə учaн eлə бир гуш јoxдур ки, сизин кими үммəтлəр oлмaсын. (Oнлaр дa сизин кими бир зүмрəдир. Аллaһ oнлaрa дa рузи вeрмиш, əҹəллəрини əввəлҹəдəн мүəјјəнлəшдирмишдир. Oнлaр дa өз гaбилијјəтлəринə ҝөрə Аллaһын вəһдaнијјəтини мəдһ eдиб, шə’нинə тə’риф дeјирлəр). Биз Китaбдa (Гур’aндa) һeч бир шeји нəзəрдəн гaчыртмaдыг (əскилтмəдик). Сoнрa oнлaр (бүтүн ҹaнлылaр, бүтүн мəxлугaт) Рəббинин һүзурунa ҹəм eдилəҹəкдир.” – Гијамәтдә һејванларын да топлашаҹағыны гәбул едирләр. Бахмајараг ки, бу ајәнин дә мәнасында бәзиләри мөтәгиддирләр ки, ајәдә мәгсәд “һејванларын да инсанлар кими хилгәти вар вә бу јарадылыш Аллаһ-тааланын әзәмәт, гүдрәт, елм вә һикмәтинә бир нишанәдир” –кими мәна едирләр. Бәзиләри мөтәгиддирләр ки, мәгсәд будур ки, һејванларын да инсанлар кими гида, өртүк, јуху, ајыглыг, мүнасиб һәјат тәрзи вә саир шејләрә еһтијаҹлары вар вә онларын да һәјат тәрзинин мүнасиб олмасындан өтрү мүәјјән тәдбирләр ҝөрүлүб. Амма әксәријјәт мөтәгиддирләр ки, ајәнин сонунда гејд олунан “Сoнрa oнлaр (бүтүн ҹaнлылaр, бүтүн мəxлугaт) Рəббинин һүзурунa ҹəм eдилəҹəкдир.” – ифадәсиндән мәлум олур ки, һејванлар да инсанлар кими дүнјадан ҝедир вә өләндән сонра Гијамәтдә тәзәдән дириләҹәк вә Аллаһ-таалаја тәрәф мәһшур олаҹаглар. Ислами рәвајәтләрдә һәмин мәна тәсдиг олунмушдур. О ҹүмләдән Әбузәр нәгл едир: “Биз Ислам Пејғәмбәринин (сәлләллаһу әләјһи вә алиһи вә сәлләм) һүзурунда идик. Ҝөзүмүзүн өнүндә ики кечи бир-бири илә бујнузлашырды. Ислам Пејғәмбәри (сәлләллаһу әләјһи вә алиһи вә сәлләм) бујурду: Һеч билирсиниз ки, бунлар нәјә ҝөрә бир-биринилә бујнузулашырлыр? Һазыр оланлар дедиләр: Хејр! Һәзәрәт бујурду: Амма, Аллаһ-таала билир нәјә ҝөрә бујнузлашырлар вә тезликлә онларын арасында һөкм верәҹәк.”\nӘһли-сүннәт алимләри тәрәфиндән рәвајәтләрдә Ислам Пејғәмбәриндән (сәлләллаһу әләјһи вә алиһи вә сәлләм) ајәнин тәфсири һаггында белә нәгл олунур ки, бујурур: “Аллаһ-таала Гијамәтин ҝүнүндә бүтүн һејванлары дирилдәҹәк вә онларын биринин гисасыны диҝәриндән алаҹагдыр. Һәтта, бујнузсуз һејванын бујнузлу һејван тәрәфиндән вурулмасынын да гисасы алынаҹагдыр.”\n Гаф сурәси, 44-ҹү ајә.\n Бәгәрә сурәси, 203-ҹү ајә.\n Гамус Гуран, 7-ҹи ҹилд, сәһ-189.\n Мүфрәдат Рағиб, вәһш сөзү.\n Нәһл сурәси, 18-ҹи ајә.\n Нәһл сурәси, 21-ҹи ајә.\nНәһл сурәси, 17-ҹи ајә\nНәһл сурәси, 16-ҹы ајә\n Исра сурәси, 44-ҹи ајә.\n Әлламә Тәбатәбаи, Мәһәммәд Һүсејн, тәфсир Әл-Мизан, тәрҹүмә Мусәви Һәмәдани, 2-ҹи ҹилд, 17-ҹи иҹилд, сәһ-609; бунјад едми вә фикри Тәбатәбаи, 1363. шәмси или.\n Әл-Уруси әл-Һөвәјзи, Тәфсир Нурус-Сәгәлејн, 1-ҹи ҹилд, сәһ-715, 68-ҹи һәдис, Мүәссисеји мәтбуати Исмалијјијан, 1373 шәмси или.\n Әл-Уруси әл-Һөвәјзи, Тәфсир Нурус-Сәгәлејн, 1-ҹи ҹилд, сәһ-715, 70-ҹи һәдис.\n Тәквир сурәси, 5-ҹи ајә.\n Мәкарим Ширази, Насир, Тәфсир Нүмунә, 26-ҹы ҹилд, сәһ-173-174.\n Әнам сурәси, 28-ҹи ајә.\n Тәбәрси, тәфсир Мәҹәмул-Бәјан, Дарул-Мәрифәт, икинҹи чап, 1408 һиҹри әмәри, 3-4-ҹү ҹилд, сәһ-461.\n Тәбәрси, тәфсир Мәҹәмул-Бәјан, Дарул-Мәрифәт, икинҹи чап, 1408 һиҹри гәмәри, 3-4-ҹү ҹилд, сәһ-461.\n Тәфсир Нурус-Сәгәлејн, 1-ҹи ҹилд, сәһ-715, һәдис-69.\n Мәһәммәд Рәшид Рза, Тәфсир Әл-Мәнар, 7-ҹи ҹилд, сәһ-326.\n Даһа чох мүталиә үчүн: Биһарул-Әнвар, 7-ҹи ҹилд, сәһ-353 тә 377.


Q=15	C=6	SS=3	LS=6	PS=6	DC=0	LC=0	SD=0	BS=1	G0=30	G1=18	G2=9	DLID=az_RU	BODY=2 Ишмуил 1 | Онлајн Мүгәддәс Китаб | Јени дүнја тәрҹүмәси\n2 Ишмуил 1:1—27\nДавуд Талутун өлүмүндән хәбәр тутур (1—16)\nДавуд мәрсијә дејир (17—27)\n1 Талут өлдү. Әмалигәләри мәғлуб едиб гајыдан Давуд ики ҝүн Сығлагда+ галды. 2 Үчүнҹү ҝүн Талутун ордуҝаһындан бир адам ҝәлди. О, јахасыны ҹырмыш, башына торпаг төкмүшдү. Бу адам Давудун јанына ҝәлдикдә үзүгојлу јерә дөшәнди. 3 Давуд ондан сорушду: «Һарадан ҝәлирсән?» О ҹаваб верди: «Исраил ордуҝаһындан гачмышам». 4 Давуд сорушду: «Даныш ҝөрүм вәзијјәт нә јердәдир?» О деди: «Дөјүшчүләр мејдандан гачды, хејли адам гырылды. Талутла оғлу Јонатан да һәлак олду».+ 5 Давуд она хәбәр ҝәтирән ҹавандан сорушду: «Бәс сән һарадан билдин ки, Талутла оғлу Јонатан өлүб?» 6 О ҹаваб верди: «Тәсадүфән Ҝилбу дағында идим.+ Талут да орада иди, низәсинә сөјкәнмишди. Ҹәнҝ арабалары вә атлылар артыг ону һаглајырды.+ 7 О бојланыб мәни ҝөрдү вә чағырды. Мән: “Бујур, аға”, — дедим. 8 О, мәним ким олдуғуму сорушду, мән дә дедим ки, әмалигәјәм+. 9 Сонра о, мәнә деди: “Јахын ҝәл, мәни өлдүр, чүнки ҹан верирәм”. 10 Мән дә јахынлашыб ону өлдүрдүм.+ Билирдим ки, белә ағыр јаралардан сағ галмајаҹаг. Сонра онун башындакы таҹы, голундакы голбағы ҝөтүрүб бураја, ағама ҝәтирдим». 11 Онда Давуд әл атыб јахасыны ҹырды, јанындакы адамлар да елә етдиләр. 12 Онлар Талут үчүн, оғлу Јонатан үчүн, Јеһованын халгы вә Исраил еви үчүн налә чәкиб ағладылар вә ахшама гәдәр оруҹ тутдулар.+ Чүнки һамысы гылынҹдан кечирилмишди. 13 Давуд хәбәр ҝәтирәндән сорушду: «Һаралысан?» О: «Мән гәриб оғлујам, әмалигәјәм», — деди. 14 Онда Давуд деди: «Нә ҹүрәтлә Јеһованын мәсһ едилмишинә әл галдырыб ону өлдүрдүн?»+ 15 Буну дејиб Давуд дөјүшчүләриндән бирини сәсләди: «Буну вур өлдүр». Дөјүшчү вуруб әмалигәни өлдүрдү.+ 16 Давуд әмалигәјә деди: «Гој ганын өз бојнунда галсын, чүнки: “Мән Јеһованын мәсһ едилмишини өлдүрдүм”, — дејәрәк дилинлә өз әлејһинә шәһадәт вердин».+ 17 Давуд Талутла оғлу Јонатан үчүн ағы дејиб мәрсијә охуду.+ 18 Сонра тапшырды ки, «Каман» адландырдығы бу мәрсијәни Јәһуда ҹамаатына өјрәтсинләр. Бу мәрсијә Јашар китабында јазылмышдыр:+ 19 «Еј Исраил, ҝөзәллијин уҹа јерләрдә мәһв олду,+ Иҝидләрин јерә сәрилди! 20 Буну Ҹатда данышмајын,+Ашкелонун күчәләриндә ҹар чәкмәјин,Гој Филишт гызлары севинмәсин,Сүннәтсизләрин гызлары бајрам етмәсин. 21 Еј Ҝилбу дағлары,+Үстүнүзә шеһ дүшмәсин, јағыш јағмасын.Гој зәмиләрин мүгәддәс тәгдимә јетишдирмәсин.+Чүнки иҝидләрин галханы орада ләјагәтдән дүшдү,Талутун галханына артыг јағ чәкилмир. 22 Дүшмәни ганына гәлтан етмәмиш, иҝидләрин бәдәнини дешмәмишЈонатанын каманы јеринә дөнмәзди,+Талутун гылынҹы бош гајытмазды.+ 23 Өмүрләри боју әзиз, севимли Талут вә Јонатан!+Өлүм дә онлары ајыра билмәди.+ Гарталдан чевик,+Асландан ҝүҹлү идиләр.+ 24 Еј Исраил гызлары, Талут үчүн ағлајын.О, сизә ал-гырмызы, бәрли-бәзәкли либаслар ҝејиндирирди,Либасынызы гызылларла бәзәјирди. 25 Аһ, иҝидләр дөјүшдә тәләф олду! Јонатан уҹа јерләрдә һәлак олду!+ 26 Гардашым Јонатан, сәнин үчүн үрәјим јаныр,Сән мәнә чох әзиз идин.+ Сәнин мәһәббәтин мәним үчүн гадын мәһәббәтиндән үстүн иди.+ 27 Иҝидләр јерә сәрилди!Силаһлар мәһв олду!»\n2 Ишмуил 1


Q=6	C=6	SS=0	LS=0	PS=0	DC=0	LC=0	SD=0	BS=1	G0=57	G1=39	G2=17	DLID=az_RU	BODY=17 илдир Севастопол радиосунда ҝедән «Азәрбайҹан-Гобустан» верилишләри һаггында — AQRA Elmin İnkişafına Dətsək İctimai Birliyi\n28 декабря, 2013 Таныјырыг таныјаг\nҺәбиб Әлийев Нахчыван МР-нын Бабәк районунун Чәһри кәндиндә анадан олмушдур. Орта мәктәби 1964-ҹү илдә битириб, Бакыда 25 сайлы пешә мәктәбинә дахил олмушдур. Әскәрлик хидмәтини 1966-ҹы илдә баша вурараг АПИ-нин дил-әдәбиййат факүлтәсинә дахил олмушдур. Ыстеһсалатдан айрылмадан охуйараг 1972-ҹи илдә тәһсилини баша вуруб, Хәтаи районунун 171 сайлы мәктәбинә мүәллим тәйин едилмиш, 1969-ҹу илдән Кешлә Машынгайырма заводунда фәһлә ишләмиш, сонра заводун 21 сайлы йатагханасына тәрбийәчи тәйин олунмушдур. Тәгрибән, 25 ил фәһлә-ҝәнҹләр арасында тәрбийәви ишләр апармыш, бу йатагхананы Бакыда нүмунәви йатагхана кими 1-ҹи йерә тәгдим етмиш вә әлачы-тәрбийәчы адына лайиг ҝөрүлмүшдүр.\nСакинләр арасында кеҹирилән идман йарышлары, шаирләр, йазычыларла ҝөрүшләр, орган ишчиләры, ағсаггал зийалыларла ҝөрүшләр мүсбәт нәтиҹә верирди. Һәм мәктәбдә, һәм дә йатагханада ҝәнҹләр вә йенийетмәләр арасындакы фәалиййәти илә пешәкар тәрбийәчи кими тәҹрүбә топламышдыр.\n1988-ҹи ил онун сабит йашайыш тәрзини позду. Азәрбайҹан Гарабағ мүһарибәсинә ҹәлб олунду. 1993-ҹү илин нойабр айында Физули вә Зәнҝиландан олан гачгынларын бир һиссәси йатагханада йерләшдирилди. Һәбиб Әлийев онлар үчүн һәр ҹүр раһат шәраит тәшкил етмәйә ҹалышды. Сонра, 1990-ҹы ил Ганлы Јанвар һадисәләри әрәфәсиндә ҹох йердә олдуғу кими. йатагхана сакинләри да мейданлара ахышыр, өз етираз сәсләрини уҹалдырдылар. О, да бу фаҹиәләрин иштиракчысына чеврилди. Гырғынын икинҹи ҝүнү һәрбчиләр ҝеҹә йатагхананы мүһасирәйә алдылар. Һамыйа тәһгирли сөзләр дейилди вә һәдәләр башлады. Ону комендантын йанына апарыб тәләб едирләр ки, ихтишашлары төрәдәнләрин сийаһысыны версин. О исә садәҹә олараг билдирди ки, бу чахнашмаларын мәркәзи Москвадан башлайыр. Сиз исә динҹ Бакы сакинләрини гәтлә йетирдиниз. Һалбуки, онларын бабалары 1941-1945-ҹи ил мүһарибәсиндә гурбан ҝетмишләр. Комендант онун сөзүнү кәсиб, быр ҝүнлүк һәбс ҹәзасы верди. Сонра йенә өз иш йеринә гайтарылды. О, бир мүәллим- вәтәндаш кими гәләми силаһа чевириб, вәтәнин кешийини чәкән әсҝәрләрдән, шәһид аиләләриндән,онларын йетим галан ушагларындан, Азәрбайҹан гадынларынын башына ҝәлән фәлакәтләрдән гәзетләрә йазылар йазды.\nБир тәрәфдән дә ермәниләр Москванын гәзетләриндә бизә вәһши ады вериб, тәһгирли сөзләр йазырдылар. Сонра, Хоҹалы фаҹиәси баш верди. Районларымыз ишғал едилди.\nО, йахшы баша дүшүрдү ки, бүтүн бу һадисәләри хариҹдә йашайан инсанлара чатдырмаг лазымдыр. Бизим һагг сәсимизи дүнйа билмәлидир.\nҺәбиб Әлийев йай айларында Абхазийа торпағына ҝедир, Гара дәниз саһилләриндә фаҹиәләримиз һаггында гәзетләр йайырды. Һәмин йерләрдә о тәһлүкәли анлар да кечирмишди. Лакин, бу да бәс етмирды. Биз сөзүмүзү йүксәк мәнбәләрдән демәлийик.\n1996-ҹы илдә гәти гәрара ҝәлди ки, Азәрбайҹаны тәрк едиб Украйна торпағына үз тутсун. Севастополда фәалиййәт ҝөстәрән “Вәтән” ҹәмиййәтиндән мәктуб алмышды ки, һәмин йердә мәктәб ачмаг лазымдыр. Һәбиб Әлийев тәҹили йола дүшдү вә артыг феврал айында Азәрбайҹанын һәфтәлик мәктәбини ачды. Бу мәктәб ики ил давам етди. Бош вахтларында мәктәбләрдә, мүхтәлиф ҹәмиййәтләрдә, һәтта, Украйнанын Гара дәниз донанмасында Азәрбайҹан һәгигәтләриндән данышырды.\n1997-ҹи илдә Севастополда фәалиййәт ҝөстәрән ермәни радиосундан Азәрбайҹан халгына тәһгирли сөзләр дедиләр. Халгымызын тарихини баш-айаг етдиләр. Бу йаланлара дөзмәйиб, о, Севастопол радиосунун редактору Наталйа Павловна илә ҝөрүшдү. Она Азәрбайҹанын тарихи һәгигәтләри һаггында газет материаллары верди. Һәм дә билдирди ки, нә үчүн ермәниләр Низами кими бөйүк бир даһинин йурдуну тәһгир едирләр? Редактор онунла разылашды вә ермәниләри бу ишдә төһмәтләндирди. Онун икинҹи хаһиши бу олду ки, Азәрбайҹана да ефир вахты лазымдыр. Беләликлә, 1997-ҹи илин март айында “Азәрбайҹан-Гобустан” програмынын әсасы гойулду. Сонрадан ермәниләрин һәдәләринә, тәзйигләринә бахмайараг, о ҝери чәкилмәди во радионун ишини давам етдирди.\nҺәмин радионун програмы бу истигамәтдә апарылыр:\n1. Гәдим мәдәниййәтимиз вә тарихимиз\n2. Муғам маһнылары вә классик әдәбиййат.\n3. Шифаһи халг әдәбиййаты, байрамлар, адәтләримиз һаггында верилишләр.\n4. Һейдәр Әлийев вә Украйна.\n5. Низами Ҝәнҹәвинин һуманист идейалары.\n6. Мүасир Азәрбайҹан шаир вә йазычылары.\n7. Азәрбайҹанла Украйнанын достлуг әлагәләри.\nАзәрбайҹанда Украйна диаспору, Украйнада Азәрбайҹан диаспору һаггында верилишләр.\n8. Нахчыванын гәдим абидәләри, зийалылары, алимләри һаггында верылишләр.\n9. Шамахы, Гобустан, Ҝәнҹә һаггында верилишләр.\n10. Тәртәр, Гах, Загатала, Шәкидә йашайан азсайлы халглар һаггында верилишләр.\n11. Дини кәламлар, Ислами дәйәрләр һаггында верилишләр.\n12. Азәрбайҹанын ушаг мүғәнниләри һаггында верилишләр.\n13. Һабил Әлийев, Рамиз Гулийев, Ағасәлим Абдуллайев, Бәһрам Мансуров, Алим Гасымов, гадын ханәндәләр һаггында верилишләр.\n14. Академийада чалышан алимләр һаггында верилишләр.\nБу верилишләрин сайы 180-дан чохдур. Бунунла йанашы Гобустан програмы кечмиш мүһарибәдә Украйнада һәлак олан Азәрбайҹан әсҝәрләринин тарихи гәһрәманлығы һаггында верилишләр сәсләндирмишдир.\nЧернобыл гәзасынын арадан галдырилмасында көнүллү иштирак едән азәрбайҹанлыларын Украйна халгына көмәклийи һаггында верилишләр дә сәсләнмиш, програм 5 илдән сонра Севастопол телерадиосунун Фәхри Фәрманына вә шәһәр меринин дипломуна лайиг ҝөрүлмүшдүр.\nБунунла йанашы бир чох Азәрбайҹан алимләринин әсәрләри орада чап\nолунмушдур. Мәс: академик Будаг Будагов, академик Иса Һәбиббәйлы, Нахчывандан Гадир Әлийевин Әбубәкр Әҹәми һаггында китабыны чап етдирмишик.\nМүасир Азәрбайҹан шаирләрмин поезийасы Севастополун алманахларында чап едилмишдир.\nҺәбиб Әлийевин “Крым ҝүндәлийи” китабы тамамланыб охуҹулара чатдырылмышдыр. Икинҹи китабы олан “Бура Вәтәндир” китабы чапа һазырланыр.\n“Гобустан” програмы Азәрбайҹан вә Украйна арасында бир достлуг көрпүсү ролу ойнайыр.\n2013-ҹү илин октйабр айында радионун верилишләри Бейнәлхалг мүсабигәйә тәгдим олунмушдур. Дүнйанын 700\nжурналистинин иштиракы илә Гобустан програмы радиолар үзрә мүсабигәнин галиби олмуш, “Бейнәлхалг” лауреат дипломуна вә “Ҝүмүш гәләм” медалына лайиг ҝөрүлмүшдүр.\nРадио Азәрбайҹан Президентинин хариҹы тәблиғат курсуну әмәли ишдә давам етдирир. Һәбиб Әлийев исә бу верилишләри апармагла вәтәндашлыг вә зийалылыг борҹуму йеринә йетирир!\nLos viajeros europeos aspiran al descubrimiento del mundo — I Part\nБахыш сайы: 661


Q=0	C=0	SS=0	LS=0	PS=0	DC=0	LC=0	SD=0	BS=1	G0=9	G1=8	G2=3	DLID=az_RU	BODY=Nur-az.com - ФИЗИКИ САҒЛАМЛЫГ\n28 Ауғустос 2017\nДуаларын гәбул мәгамында Аллаһдан сағламлыг истәјин\nИслам дини организм үчүн зәрәрли шејләрә гадаған гојуб. Бәзи һејванларын әти, спиртли ичкиләр мәһз бу мәгсәдлә һарам бујурулур.\nİнсан сағламлығынын әсас амилләриндән бири тәмизлијин горунмасыдыр. Һәзрәт Пејғәмбәр (с) бујурур: «Тәмизлик имандандыр». Имам Муса ибн Ҹәфәр (ә) бујурур: «Ҝүндә бир дәфә һамамда јујунмаг гүввәни артырыр». Һеч бир диндә тәмизлијә бу гәдәр әһәмијјәт верилмәмишдир. Јемәкдән габаг вә сонра әлләри јумаг, ағыз вә бурунун јахаланмасы, сачын вә саггалын даранмасы динин ҝиҝијеник ҝөстәришләриндәндир.\nИбадәт заманы бәдәнин, палтарын, намаз гылынан јерин тәмизлији, еләҹә дә, дәстәмаз вә гүсл сағламлығын горунмасында бөјүк рол ојнајыр. Мараглыдыр ки, дәстәмаз вә гүслдән габаг бәдәндә дәринин исланмасына мане олаҹаг һеч бир ләкә олмамалыдыр.\nҺәзрәт Пејғәмбәр (с) бујурур: «Инсанлара әзијјәт вермәк горхусу олмасајды, онлара дишләрини јумаг ваҹиб бујуруларды».\nИнсан нәфәс алдыгда һавадакы тозларын гаршысыны бурундакы түкләр алыр. Исламда ҝөстәриш верилир ки, һәр ҝүн дәстәмаздан габаг буруна су чәкиб бурахмагла бу чиркләр тәмизләнсин. Бурунун бу үсулла тәмизләнмәси «истиншаг» адланыр.»\nФизики сағламалыг мүһүмдүр. Һәзрәт Пејғәмбәр (с) бујурур ки, «дуаларын гәбул мәгамында Аллаһдан сағламлыг истәјин.


Q=7	C=3	SS=0	LS=1	PS=3	DC=0	LC=0	SD=0	BS=1	G0=51	G1=35	G2=15	DLID=az_RU	BODY=2 Салнамәләр 18 | Онлајн Мүгәддәс Китаб | Јени дүнја тәрҹүмәси\n2 Салнамәләр 18:1—34\nЈәһушафат Әһәблә иттифаг бағлајыр (1—11)\nМикај мәғлубијјәт һагда пејғәмбәрлик едир (12—27)\nӘһәб Рамут-Ҝиладда һәлак олур (28—34)\n18 Јәһушафатын зәнҝин сәрвәти, бөјүк шөһрәти вар иди.+ Амма о, Әһәблә гоһум олду.+ 2 Бир нечә ил сонра Јәһушафат Сәмәријјәјә Әһәбин јанына ҝетди.+ Әһәб Јәһушафатла адамлары үчүн чохлу гојун-кечи, мал-гара гурбан кәсди. Сонра ону Рамут-Ҝиладын+ үстүнә јүрүш етмәјә тәһрик етди. 3 Исраил падшаһы Әһәб Јәһуда падшаһы Јәһушафата деди: «Мәнимлә Рамут-Ҝилада ҝедәрсән?» О ҹаваб верди: «Сән неҹә, мән дә елә. Елә бил ки, мәним халгым сәнин халгындыр. Сәнинлә чијин-чијинә дөјүшәҹәјик». 4 Јәһушафат Исраил падшаһына деди: «Ҝәл әввәлҹә ҝөрәк Јеһова нә дејир».+ 5 Исраил падшаһы дөрд јүзә гәдәр пејғәмбәри бир јерә јығыб онлардан сорушду: «Рамут-Ҝилада гаршы јүрүшә ҝедәк, јохса јох?» Онлар дедиләр: «Ҝет, Аллаһ ораны падшаһа тәслим едәҹәк». 6 Онда Јәһушафат сорушду: «Бурада Јеһованын пејғәмбәри вар?+ Ҝәл онун да васитәсилә Аллаһа мүраҹиәт едәк».+ 7 Онда Исраил падшаһы Јәһушафата деди: «Јеһоваја мүраҹиәт етмәк үчүн бир нәфәр дә вар,+ Јимла оғлу Микај. Амма ондан зәһләм ҝедир. О, һеч вахт мәним хејримә пејғәмбәрлик етмир, анҹаг пислијимә едир».+ Јәһушафат деди: «Јох, падшаһ, белә демә». 8 Исраил падшаһы сарај мәмуруну чағырыб деди: «Тез Јимла оғлу Микајы бура ҝәтир».+ 9 Бу вахт Исраил падшаһы вә Јәһуда падшаһы Јәһушафат әјинләриндә шаһ либасы Сәмәријјә дарвазасынын ағзындакы хырманда тахт гуруб отурмушдулар. Бүтүн пејғәмбәрләр онларын гаршысында пејғәмбәрлик едирди. 10 Кәнанаһ оғлу Сидгијјә өзү үчүн дәмир бујнузлар дүзәлдиб деди: «Јеһова белә дејир: “Арамиләри бунларла вуруб мәһв едәҹәксән”». 11 Башга пејғәмбәрләр дә ејни ҹүр пејғәмбәрлик едирдиләр: «Рамут-Ҝилада ҝет, гәләбә сәниндир!+ Јеһова ораны падшаһа тәслим едәҹәк». 12 Микајы чағырмаға ҝедән гасид она деди: «Бура бах, бүтүн пејғәмбәрләр бир ағыздан падшаһын хејринә пејғәмбәрлик едирләр. Гој сәнин дә сөзләрин онларынкы илә үст-үстә дүшсүн,+ падшаһын хејринә даныш».+ 13 Микај деди: «Јеһоваја анд олсун, Аллаһым мәнә нә сөјләјәҹәк, ону да дејәҹәјәм».+ 14 Сонра о, падшаһын һүзуруна ҝәлди. Падшаһ ондан сорушду: «Микај, Рамут-Ҝилада гаршы јүрүшә ҝедәк, јохса јох?» О деди: «Ҝет, гәләбә сәниндир! Онлар сизә тәслим едиләҹәк». 15 Падшаһ она деди: «Сәни нечә дәфә Јеһованын адына анд верим ки, мәнә һәгигәти дејәсән?» 16 Микај деди: «Мән исраиллиләрин чобансыз гојунлар кими+ дағлара сәпәләндијини ҝөрүрәм. Јеһова деди: “Онларын ағасы јохдур, гој һәрә сағ-саламат евинә гајытсын”». 17 Исраил падшаһы Јәһушафата деди: «Мән сәнә демәдим, о, мәним хејримә пејғәмбәрлик етмәјәҹәк, пислијимә едәҹәк?»+ 18 Микај сөзүнә давам етди: «Јеһованын сөзүнү динләјин. Мән Јеһованы тахтында отуран ҝөрдүм.+ Ҝөјләрин ордусу+ Онун сағында-солунда дурмушду.+ 19 Јеһова деди: “Ким Әһәби товлајыб Рамут-Ҝилада ҝөндәрә биләр ки, орада өлсүн?” Һәрә бир шеј деди. 20 Ахырда бир мәләк*+ габаға чыхыб Јеһованын һүзурунда дурду вә деди: “Мән товлајарам”. Јеһова сорушду: “Неҹә?” 21 О деди: “Мән ҝедиб пејғәмбәрләрин ағзына јалан сөзләр гојарам”. Аллаһ деди: “Сән ону товлајаҹагсан, сәндә алынаҹаг. Ҝет, дедијин кими елә”. 22 Инди Јеһова бүтүн бу пејғәмбәрләрин дилинә јалан сөзләр гојуб.+ Јеһова сәнин башына фәлакәт ҝәтирмәјә фәрман вериб». 23 Кәнанаһ оғлу Сидгијјә+ Микаја+ јахынлашыб онун үзүнә шиллә вурду+ вә деди: «Ҝөрәсән, Јеһованын руһу һансы јолла мәним јанымдан кечиб сәнинлә данышды?»+ 24 Микај деди: «Ичәри отаға ҝириб ҝизләнмәјә јер ахтаранда биләҹәксән һансы јолла». 25 Исраил падшаһы деди: «Микајы шәһәр дарғасы Амунла шаһзадә Јуәшин јанына апарын. 26 Онлара дејин ки, падшаһ белә бујурур: “Бу адамы зиндана салын.+ Мән саламат гајыдана гәдәр она гысым-гысым чөрәк вә су верин”». 27 Онда Микај: «Әҝәр сән сағ-саламат гајытсан, демәли, мәнимлә Јеһова данышмајыб»,+ — деди вә сонра әлавә етди: «Ај ҹамаат, һамыныз ешидин!» 28 Исраил падшаһы вә Јәһуда падшаһы Јәһушафат Рамут-Ҝилада ҝетдиләр.+ 29 Исраил падшаһы Јәһушафата деди: «Мән гијафәми дәјишиб дөјүшә ҝирәҹәјәм. Сән исә шаһ либасыны ҝејин». Исраил падшаһы гијафәсини дәјишди вә онлар дөјүш мејданына атылдылар. 30 Арам падшаһы ҹәнҝ арабаларынын башчыларына әмр етмишди: «Бахын, һеч кимлә дөјүшмүрсүнүз, јалныз Исраил падшаһы илә дөјүшүрсүнүз!» 31 Араба башчылары Јәһушафаты ҝөрәндә дедиләр: «Бу, Исраил падшаһыдыр». Онлар Јәһушафата гаршы дөјүшмәк үчүн она тәрәф дөндүләр. Бу заман Јәһушафат чығырыб көмәк истәди+ вә Јеһова она көмәк етди, арамиләри башга истигамәтә јөнәлтди. 32 Араба башчылары ҝөрәндә ки, бу, Исраил падшаһы дејил, даһа ону тәгиб етмәдиләр. 33 Бир нәфәр нишан алмадан ох атды. Ох Исраил падшаһынын зиреһинин тикишләри арасындан кечиб ону јаралады. Падшаһ арабачысына деди: «Ағыр јараланмышам, дөн мәни мејдандан чыхарт».+ 34 Бүтүн ҝүнү шиддәтли дөјүш ҝетди. Падшаһы ахшама гәдәр үзү арамиләрә тәрәф арабада ајаг үстә сахладылар. Ҝүн батанда о өлдү.+\n^ Һәрфән: руһ. Лүғәтдә «руһ» сөзүнә бах.\n2 Салнамәләр 18


Q=4	C=0	SS=0	LS=3	PS=0	DC=0	LC=0	SD=0	BS=10	G0=44	G1=36	G2=21	DLID=az_RU	BODY=Nur-az.com - Үстүн әхлагларын доминантлығы нә илә шәртләнир?\n22 Ијун 2019\nҮстүн әхлагларын доминантлығы нә илә шәртләнир?\nБисмилләһир-Раһмәнир-Раһим! Мүбарәк динимизин нәзәриндә ән өнәмли мөвзулардан бири - әхлагдыр. О гәдәр өнәмли бир мөвзудур ки, Һәзрәт Рәсулаллаһ (с) өз бесәтини изаһ едәркән али әхлаглары тамамламаг үчүн ҝөндәрилдијини бәјан едир. Белә ки, әзиз Рәсулаллаһ (с) бујурур: “Мән мәкарим әхлаг вә ону ҝөзәлләшдирмәк үчүн мәбус олмушам”.\nБу бәһсимиздә мәкаримул-әхлаги - али әхлагы вә әхлагын принсипләрини әһатә едән мөвзулара тохунмаг истәрдик.\nМәкаримул-әхлаг принсипләрини өзүндә ҹәмләјән ајә\nМүбарәк Гурани-Кәримдә мәкаримул-әхлагын бүтүн принсипләрини өзүндә ҹәм едән ајә, мүфәссирләрин нәзәринә ҝөрә, “Әраф” сурәсинин 199-ҹу ајәсидир. Бу ајәдә садә, јығҹам шәкилдә али әхлаги дәјәрләр бәјан олунуб. Ајәдә бујурулур: “Әфв вә ҝүзәшт јолуну тут, јахшы ишләр ҝөрмәји әмр ет вә наданлардан үз дөндәр”.\nАјәнин тәфсири нөгтәләринә диггәт едәндә, ҝөрәҹәјик ки, “әфв” сөзүнүн өзүнүн, еләҹә дә ҹаһилләрдән, наданлардан үз дөндәрмәнин өзүнүн ҝениш мәналара, ҝениш тәфсири изаһлара еһтијаҹы вар. Амма үмуми анламда орта хәтти тутмаға, ҝүзәшт етмәјә ишарә едилир. Хәта едәнләри, јанлыш едәнләри - онлар үзр истәјәркән - бағышламагдан сөһбәт ҝедир.\nТәбии ки, бурада сөһбәт шәхси әхлаги мүнасибәтләрдән ҝедир. Бу мәсәләни иҹтимаи әхлаг мөвзуларына аид етмәк јанлыш олар. Иҹтимаи әхлагын стандартлары, мөвзулары тамамилә фәрглидир. Бурада вурғу инсанларын бир-бириләри илә ҝүндәлик олан мүнасибәтләринә едилир. Адәтән бизим мәсәләләримиз елә бу мүстәвидә, ади, мәишәт мәсәләләриндә олур. Чох надир һалларда һәјатымыз, гәрар вермәјимиз иҹтимаи дурумла бағлы олур.\nДинимиз иҹтимаи мәсәләләрдә нә гәдәр дәгиг, гәти вә принсипиал олмаға чағырырса, бир о гәдәр дә фәрди әхлаг мөвзуларында бағышламаг, кечмәк, ҝүзәшт етмәк үчүн бәһанә ахтармаға чағырыр. Бу ајәнин маһијјәти дә мәһз фәрди әхлага аид олан һиссәләрә аиддир.\nӘхлаги давранышын үч ана сүтуну\nҺәзрәт Имам Садиг (ә) бу ајәни, мәкаримул-әхлагла бағлы ән тутумлу вә әһатәли ајәләрдән һесаб едир. Мүбарәк ајә чох садә вә лаконикдир, амма чох дәрин вә әсаслы шәкилдә бизләрә әхлаги принспиләри чатдырыр.\nБурада һәм фәрди әхлага, һәм иҹтимаи әхлага аид вурғу јер алыб. Ајәдә фәрди мүстәвидә ҝүзәштли олмаг төвсијә едилир.\nИҹтимаи әхлаг бахымындан јахшылыглара дәвәт етмәк төвсијә едилир. Достла неҹә давранманы өјрәдир - достла әфв вә ҝүзәштлә давранаҹагсан.\nДүшмәнлә неҹә давранманы өјрәдир - дүшмәнлә үз-үзә ҝәләндә, үз дөндәрәҹәксән.\nДиллә давранманы өјрәдир - јахшылыгла дәвәт едәҹәксән.\nӘмәллә неҹә давранманы өјрәдир - үз дөндәрәҹәксән.\nМүсбәт чағырыш вар - әфв едәҹәксән.\nБунун әксинә о - мәнфи чағырыш вар - үз дөндәрәҹәксән.\nАјәдә һәм үммәтин башында ҝәлән шәхсә аид, һәм дә үммәтә аид нөгтә вар.\nӘфв вә ҝүзәшт фәрди мүнасибәтләрин әсасыны тәшкил етмәлидир\nТәфсири нөгтәләрә диггәт етдикдә, ҝөрүрүк ки, Аллаһ Тәала Өз елчисинә ҝүзәштли, әфвли давранманы әмр едир. Бир гәдәр дә изаһына ҝетсәк, Аллаһ Тәала Өз Елчисинә (с) бујурур ки, әфв вә ҝүзәштли давранышы әлдән вермәсин вә бујурур ки, әфв вә ҝүзәштли давраныш сәнин һәјатында биринҹилик тәшкил етсин, доминант олсун, үстүнлүк бунунла олсун.\nӘфв вә ҝүзәштли олмаг истиснави һал олмасын, арада әфв етмә, арада ҝүзәштли давранма олмасын. Ҝәрәк әфв етмә вә ҝүзәштли давранма һәјатын ана принспи олсун. Сөһбәт бир аиләичи, достларарасы, гоншулар, гоһумларарасы мүнасибәтләрдән ҝедир. Тәәссүфләр олсун ки, биз шәхси әхлаг мөвзуларында чох вахт ҝүзәштсиз, иҹтимаи әхлаг мүстәвисиндә исә ҝүзәштлијик.\nМисал үчүн, бир нәфәр бир кәндә су чәкмәли иди, һәмин кәс сују чәкмәјиб, башга бир јерә хәрҹләјиб. Динимиз бурада ҝүзәштли олмағы әмр етмир. Динимизин чағырышы әксинә - бурада өз һаггыны тәләб етмәкдир. Бурада үмума зәрбә вурулдуғу үчүн, ҹәмин мәнафејинә зәрбә вурулдуғу үчүн һәмин кәс бүтүн ҹәмин мәсәләсини јолуна гојмалыдыр, хәтасыны арадан галдырмалыдыр, сонра да топлумдан үзрхаһлыг етмәли вә Аллаһдан бағышланма истәмәлидир.\nАмма бир дә вар ки, ики јолдаш арасында нә исә хырда анлашылмазлыг олуб, динимиз бурада ҝүзәштли олмаға чағырыр.\nБиз бәзән там әксинә, бу мөвзуларда исрарлы олуруг, илишиб галырыг, биринҹи һалда исә раһат үстүндән кечирик.\nЈахшылыглара дәвәт - Аллаһ Елчисини (с) нүмунә биләнләрин әсас кејфијјәтидир\nАјәдән чыхан диҝәр тәфсири чалар будур ки, ајәдән ҝөрүндүјү кими, јахшы ишләрә дәвәт - Аллаһ елчиләринин (ә) вәзифәләриндәндир. Јахшы ишләрә дәвәт дедикдә, ағлын нәзәриндә ҝөзәл, јахшы танынан һәр шеј нәзәрдә тутулур.\nҺәр һансы бир иш ки, ағыл, иман, дин, инанҹ ону бәјәнир - о, јахшы иш кими нәзәрдә тутулур. Ајәдә һәм Аллаһ Елчиси (ә), һәм дә бүтүн бәшәријјәт бу ҹүр танынан ишләрә дәвәт етмәјә чағырыш едилир.\nМүбарәк һәдисләрә нәзәр салаг.\nИмам Һәсән Мүҹтәба (ә) бујурур: “Инсанлар дөрд дәстәдирләр:\nО дәстә ки, әхлаглары вардыр, анҹаг дүнјадан (бәһрәләри) јохдур.\nО дәстә ки, дүнјадан бәһрәләри вардыр, анҹаг әхлаглары јохдур.\nО дәстә ки, нә (дүнјадан) бәһрәләри вардыр, нә дә әхлаглары. Онлар - ән пис инсанлардырлар.\nО дәстә ки, һәм әхлаглары вардыр вә һәм дә дүнјадан бәһрәнирләр - онлар ән јахшы инсанлардырлар".\nҺәзрәт Пејғәмбәр (с) бујурур: “Гијамәт ҝүнү сизләрин мәнә ән јахын оланы - доғру данышан, әманәтдар олан, әһдинә вәфа едән, хош әхлаг олан вә инсанлара ән јахын оландыр”.\nИмам Сәҹҹад (ә) бујурур: “Дөрд сифәт вардыр ки, һәр кимдә оларса, иманы камил вә ҝүнаһлары бағышланмыш олар. Аллаһла елә һалда ҝөрүшәр ки, ондан разы олар:\nДүз данышмаг вә инсанлара гаршы сәдагәтли олмаг.\nАллаһ дәрҝаһында вә инсанларын гаршысында бүтүн чиркинликләрдән пак әтәкли вә һәјалы олмаг.\nХош әхлаглы вә аиләси илә хошрәфтар олмаг".\nИмам Садиг (ә) бујуруб: "Мөмин о кәсдир ки, ҝәлири һалал вә пак, әхлагы ҝөзәл, батини сағлам вә дүз олсун, малынын артығыны (еһтијаҹы оланлара) пајласын вә чох данышмагдан чәкинсин».\nҺәзрәт Рәсули-Әкрәм (с) бујурур: “Фәрг етмәз - гоҹадыр, јохса ҹаван, гадындыр, јохса киши, алимдир, јохса гејри-алимдир - әҝәр мәнә бәнзәмәк истәјирсә, билмәлидир ки, сизләрин ән хош әхлаглы оланы - мәнә ән чох бәнзәјәнәдир”.\nҜөрдүјүмүз кими, Һәзрәт Рәсули-Әкрәмә (с) јахын олмаг истәјән инсан, өз әхлаги кејфијјәтләринин ән али сәвијјәдә олмасынын гајғысына галмалыдыр.\nДинимиз ҹаһил вә наданларла неҹә давранмағы төвсијә едир?\nҮчүнҹү тәфсири нөгтә ҹаһилләрлә бағлы олан һиссә илә бағлыдыр. Аллаһ Тәала Өз Елчисинә (с) бујурур ки, ҹаһилләрлә, наданларла давранышда үз дөндәрсин. Бурада сөһбәт савады, билҝиси аз оланлардан ҝетмир. Адам ола биләр ки, чох билҝиси вар, амма ҹаһилдир, надандыр.\nЈәни мөвзу бурада билиб-билмәмәкдә дејил. Тәфсири нөгтәләрдә буна даир ики ишарә вар. Бир тәрәфдән үз дөндәрмә кинајә мәнасындадыр ки, һәмин кәсләри јола верин. Бунунла бағлы анлам будур ки, һәмин кәсләрин етдикләрини ҝөрмәмәзлијә вурун, јола верин.\nИкинҹи анламы да будур ки, һәмин кәсләрә етина етмәјин, узаглашын.\nБәзи мүфәссирләр бу ајәдә мөвзунун биринҹи анлам олдуғунун үзәриндә дајанырлар. Чүнки ајәнин руһу әфв вә ҝүзәшт етмәк үзәриндәдир. Она ҝөрә дә ајәнин контекстиндән, руһундан чыхыш едәрәк дејә биләрик ки, бурада кинајә - биринҹи анламдадыр, јәни ҹаһилләри, наданлары јола вермәјә, етдикләрини ҝөрмәмәзлијә вурмаға чағырыш едилир.\nМәкаримул-әхлага јијәләнмәк - дин тәблиғчисинин әсас вәсифәсидир\nДөрдүнҹү тәфсири нөгтә будур ки, әфв вә ҝүзәшт етмәк, хәталардан кечмәк, јахшылыглара дәвәт етмәк, наданлара баш гошмамаг - мүсәлманын, мөминин, дин тәблиғчисинин әсас вәзифәләриндәндир.\nИнсанлар хәта едибләрсә кеч, јахшы ишләрә дәвәт ет, ҹаһил вә наданларла давранышда исә баш гошма, ҝөрмәмәзлијә вур. Бунлар һамысы али әхлаглардандыр вә дин тәблиғ едән инсанда олмасы - ҝәрәкән ән мүһүм хүсусијјәтләрдәндир.\nАјәдә ҝәлән ҹаһилләр вә наданларын мистагларына бүтпәрәстләр дә, мүшрикләр дә аиддир. Заманымызда һәр кәс ки, Һаггы гәбул етмир - онлар да ҹаһил вә наданлар һесабындадыр.\nҺәзрәт Имам Садигин (ә) бујурушларындан белә баша дүшүлүр ки, бу ајәдә әфв - орта һәдди тутмаға ишарәдир. Јәни, ајәдә “әфв вә ҝүзәштли ол” дедикдә, орта һәдди тутмаға чағырыш едилир.\nӘфв вә ҝүзәшт нәдир?\nҺәзрәт Имам Һәсән Мүҹтәбадан (ә) рәвајәт олунур ки, Һәзрәт Рәсулаллаһ (с) ҹәнаб Ҹәбрајылдан (ә) сорушур ки, әфв нәдир? Аллаһ Елчисинә (с) әфв етмәк вә ҝүзәштли олмаг бујуруларкән, о Һәзрәт (с) Аллаһын мәләјиндән (ә) әфвин нә олдуғуну сорушур. Ҹәнаб Ҹәбрајыл (ә) ҹавабында бујурур: “Әфв одур ки, о кәслә ки, сәндән гырылыб - достлуг бағыны гурасан. О кәсә ки, сәни мәһрум едиб - һәдијјә едәсән. О кәсә ки, сәни инҹидиб - кечәсән”.\nӘҝәр бир нәфәр сәнинлә достлуг әлагәләрини кәсибсә, динимизин чағырышы будур ки, сән онунла һәмин әлагәни гурмаға ҹан атмалысан. Әҝәр бири сәнә әввәлки хош мүнасибәти бәсләмирсә, она һәдијјә едиб көнлүнү алмалысан. О кәс ки, сәни инҹидиб, онун үчүн кечмәлисән. Буна динимизин нәзәриндә әфв вә ҝүзәшт дејилир вә бу, ән үстүн әхлаглардан һесаб олунур.\nДемәли, әфвин бир орта һәдд анламы вар, бир үзрү гәбул етмәк вә бағышламаг анламы вар, бир ишләри асан тутма, гәлиз олмама анламы вар. Әфв етмәк будур ки, инсан гәлиз инсан олмур, онунла мүнасибәт гурмаг, сахламаг чәтин олмур, о, ишләри асан тутур.\nАјәдә һәм дә әфв вә ҝүзәштли јолу тутмаға чағырыш о мәнададыр ки, өзүнүн әфв вә ҝүзәшт тутумуну нәзәрдән кечир. Јериндә әфв ет, јериндә ҝүзәшт ет, бу ишддә дә һәдди ашма.\nИнанҹымызын чағырышы будур ки, јахшы олмаг, јахшы ишләр ҝөрмәк кифајәт дејил. Инсан јахшы олаҹаг вә јахшыја да дәвәт едәҹәк. Јахшылыглара дәвәт етмәк дә ән үстүн әхлаг олараг бәјан едилир вә динимизин ән зәрури мөвзуларындандыр.\nАјәнин үнваны - Һәзрәт Пејғәмбәри (с) нүмунә билән һәр бир кәсдир\nАјәнин үнваны һәр бир мүсәлмана, һәр бир мөминә аиддир. Дүздүр, ајәдә бујурулан хүсуси үнван - әзиз Ислам Пејғәмбәридир (с), амма Пејғәмбәр (с) бизим һамымыз үчүн бир нүмунәдир. Буна ҝөрә дә, Пејғәмбәри (с) өзү үчүн нүмунә билән һәр кәс үчүн бу мәсәләләр - ән үстүн әхлаглардандыр.\nБир тәрәфдән - һәјатымызын ана хәтти ҝүзәштли вә әфвли олмалыдыр.\nДиҝәр тәрәфдән - өзүмүз јахшылыглары јашамалыјыг вә ејни заманда јахшылыглара чағырыш етмәлијик.\nҮчүнҹү тәрәфдән исә ҹаһилләрә, наданлара баш гошмамалыјыг, онларын етдикләрини ҝөрмәмәзлијә вурмағы, сәбирли давранмағы баҹармалыјыг. Әҝәр бунлары һәјатымызда, шәхси мүнасибәтләримиздә, фәрди үнсијјәтләримиздә, тәблиғимиздә јашада билсәк - ән үстүн әхлага јијәләнмиш олаҹағыг.\nТәбәррүк үчүн әхлагы анладан бәзи мүбарәк һәдисләрә нәзәр салаг.\nИмам Әли (ә) бујурур: “Үч шеј мәһәббәтә сәбәб олар: ҝөзәл әхлаг, јахшы јолдашлыг вә тәвазөкарлыг”.\nИмам Садиг (ә) бујурур: “Инсанын иманы камил олмаз, мәҝәр о һалда ки, дөрд сифәтә малик олар:\nӘхлагы ҝөзәл олсун.\nНәфсини хар етсин.\nСөзләринә нәзарәт едә билсин.\nСәрвәтинин артығыны (зәкаты) өдәсин".\nНөвбәти һәдисдә хош әхлаглы олмағын дәгиг формулу тәгдим едилир.\nБелә ки, Имам Сәҹҹад (ә) Пејғәмбәрдән (с) нәгл едир ки, сонунҹу хүтбәсиндә бујурмушдур: “Хош олсун о кәсин һалына ки, хош әхлаглы вә пак тәбиәтли олсун. Батинини ислаһ едәр, заһирини вә рәфтарыны ҝөзәл едәр. Малынын артығыны башгаларына бағышлајар, сөзүнүн артдығыны сахлајар. Инсанларла рәфтарда инсафа малик олар”.\nҺәзрәт Пејғәмбәр (с) бујурур: “Гијамәт ҝүнү бәндәнин әмәл тәрәзисинә гојулан илк шеј - онун ҝөзәл әхлагыдыр”.\nҺәзрәт Пејғәмбәр (с) бујурур: “Сизләрин ән үстүнү - әхлаг ҹәһәтдән ән јахшыларыныздыр. Онлар ки, өзләрини хидмәтә һазыр едирләр вә башгалары илә үлфәт вә мәһәббәтлә јашајырлар”.\nҺәзрәт Пејғәмбәр (с) бујурур: “Мәкарим әхлаг ибарәтдир:\nСәнә зүлм едәни бағышламаг.\nСәнинлә әлагәсини кәсәнлә рабитә гурмаг.\nСәни мәһрум едәнә бағышламаг.\nӨз зијанына олса белә, һаггы демәк".\nИмам Әли (ә) бујурур: “Мәкарим әхлагда сабит олун ки, о, башыуҹа олмағын мәнбәјидир.\nПис әхлагдан чәкинин ки, о, шәрәфли инсанлары алчалдар вә бөјүклүјүнү арадан апарар".\nҺәзрәт Пејғәмбәр (с) бујурур: “Һүсни әхлаг одур ки, әҝәр мүвәффәг олсан - разы оласан, әҝәр олмасан - әсәбиләшмәјәсән”.\nАллаһым, бизләрә фәрди мүстәвидә әфв вә ҝүзәштли давранышы, јахшылыглары јашајыб вә јахшылыглара дәвәт етмәни, ҹаһилләрлә мүнасибәтдә доғру давранышы нәсиб ет!\nАллаһым, бизләрә али әхлаги дәјәрләрә јијәләнмәни нәсиб ет!\nАллаһым, агибәтләримизи хејирли ет! Амин!\n775 дәфә бахылыб


Q=11	C=11	SS=2	LS=0	PS=2	DC=2	LC=0	SD=0	BS=0	G0=35	G1=15	G2=2	DLID=az_RU	BODY=Авигаил вә Давуд | Мүгәддәс Китаб һекајәси\nБИЛИРСӘН Давуду гаршыламаға чыхан бу гәшәнҝ гадын кимдир? Онун ады Авигаилдир. О чох ағыллы гадындыр вә Давуду бир пис ишдән сахлајыр. Амма ҝәл ҝөрәк бундан әввәл Давудун башына һансы ишләр ҝәлмишди.\nДавуд Шаулдан гачыб мағарада ҝизләнир. Гардашлары вә диҝәр гоһумлары онун јанына ҝәлирләр. Тәхминән 400 адам она гошулур вә Давуд онларын башчысы олур. Сонра о, Моав падшаһынын јанына ҝедиб дејир: ‘Хаһиш едирәм, башыма нә ҝәләҹәјини биләнә гәдәр гој атамла анам сәнин јанында галсын’. Давуд өз адамлары илә тәпәләрдә ҝизләнмәјә давам едир.\nБу әрәфәдә Давуд Авигаил илә растлашыр. Авигаилин әри Навал чох варлы адамдыр. Онун 3 000 гојуну вә 1 000 кечиси вар. Бунунла белә, Навал чох хәсис адамдыр. Арвады Авигаил исә ағыллы вә ҝөзәл гадындыр. О һәтта бир дәфә аиләсини дә өлүмдән хилас едир. Ҝәл ҝөрәк бу һадисә неҹә олмушду.\nДавуд вә онун адамлары Навала хејирхаһлыг едирләр. Онун чобанларына гојунларыны горумагда көмәк едирләр. Бир ҝүн Давудун Навала иши дүшүр вә адамларыны онун јанына ҝөндәрир. Онлар ҝәләндә Навал адамлары илә гојун гырхырды. Бајрам вахты иди. Навалын евиндә мүхтәлиф ҹүр дадлы јемәкләр һазырланмышды. Давудун адамлары дејир: ‘Сәнә хејирхаһлыг етмишик. Бир гојунуна да әл дәјмәмишик, әксинә, онлары горумушуг. Хаһиш едирик, бизә бир аз јемәк вер’.\nНавал дејир: ‘Чөрәјими сизин кими адамлара вермәрәм’. О чох кобуд данышыр вә Давуду писләјир. Давуд бундан хәбәр тутанда бәрк һирсләниб адамларына дејир: ‘Гылынҹларынызы ҝөтүрүн!’ Онлар Навалы вә адамларыны өлдүрмәк үчүн јола дүшүрләр.\nНавалын кобудлуғуну ҝөрән гуллугчуларындан бири ҝәлиб буну Авигаилә хәбәр верир. Авигаил дәрһал бир гәдәр әрзаг ҝөтүрүр, онлары ешшәкләрә јүкләјиб јола чыхыр. Давуду ҝөрәндә ешшәкдән дүшүр вә она баш әјиб дејир: ‘Нә олар, ағам, әрим Навалын сөзләринә фикир вермә. Өзү ахмаг олдуғу кими, һәрәкәтләри дә ахмагдыр. Будур, сәнә пај ҝәтирмишәм. Хаһиш едирәм, бунлары ҝөтүр вә баш верәнләрә ҝөрә бизи бағышла’.\nДавуд ҹаваб верир: ‘Сән нә ағыллы гадынсан! Сән олмасајдын, Навалы хәсислијинә ҝөрә өлдүрәҹәкдим. Евинә сағ-саламат гајыт’. Бир мүддәтдән сонра Навал өлүр. Авигаил да Давудун арвады олур.\n1 Шамуел 22:1–4; 25:1–43.\nАбигајил аиләдәки чәтинликләри неҹә һәлл едирди вә биз ондан нә өјрәнирик?


Q=9	C=0	SS=0	LS=6	PS=3	DC=0	LC=0	SD=0	BS=2	G0=25	G1=12	G2=1	DLID=az_RU	BODY=Һәннә оғлу Ишмуил үчүн дуа едир | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Валенсија Вјетнам Галисија дили Данимарка Индонезија Исвеч Италија жест дили Кирибати Конго Литва Македонија Мјанма Ниас Нидерланд Ниҝериа пиҹини Норвеч Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ашағы алман баса (Камерун) баск батак (каро) бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве едо ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) науатл (мәркәзи) нгабар ндебеле ндебеле (Зимбабве) ндонга нзема нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын сапотек (Лачигуири) свати себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили сунда тагалог таи тамил тандрој тараски татар тви телугу тетела тзелтал тив тотонак тохолабал тсва тсонга тумбука түрк уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чокве чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб\nҺәннәнин оғул һәсрәти\nӘлгәна адлы исраилли кишинин Һәннә вә Фәнинә адында ики арвады вар. Анҹаг Әлгәна Һәннәни даһа чох севир. Фәнинә һәмишә Һәннәјә лағ едир, чүнки Һәннәнин ушағы олмур, Фәнинәнинсә чохлу ушағы вар. Һәр ил Әлгәна аиләсини дә ҝөтүрүб Шилодакы Һүзур чадырында ибадәт етмәјә ҝедир. Бир дәфә онлар ораја ҝедәндә Әлгәна фикир верир ки, Һәннә чох кәдәрлидир. О дејир: «Ағлама, Һәннә. Мән ки сәнин јанындајам. Сәни чох севирәм».\nСонра Һәннә дуа етмәјә ҝедир. О, ҝөз јашлары ичиндә јалварыб Јеһовадан көмәк истәјир. Һәннә сөз верир: «Јеһова, әҝәр мәнә оғул версән, ону Сәнә верәҹәјәм. О, өмүр боју сәнә хидмәт едәҹәк».\nБаш каһин Әли Һәннәнин ичини чәкә-чәкә додагларынын алтында нә исә данышдығыны ҝөрүб дүшүнүр ки, о ичкилидир. Һәннә ҹаваб верир: «Хејр, ағам, мән ичкили дејиләм. Дәрдим бөјүкдүр. Үрәјими Јеһоваја бошалдырам». Әли сәһвини баша дүшүр вә она дејир: «Гој Аллаһ сәни арзуна чатдырсын». Һәннә тохтаглыг тапыб орадан ҝедир. Үстүндән бир ил кечмәмиш онун оғлу олур. Ушағын адыны Ишмуил гојурлар. Тәсәввүр едирсән, Һәннә нә гәдәр севинир?\nҺәннә Јеһоваја вердији сөзү унутмур. Ишмуил сүддән кәсилән кими Һәннә ону Һүзур чадырына хидмәт етмәјә апарыр. Һәннә Әлијә дејир: «Мән бу ушагдан өтәри дуа едирдим. О, өмүр боју Јеһоваја мәхсус олаҹаг». Әлгәна вә Һәннә һәр ил Ишмуилин јанына ҝәлир, она тәзә палтар ҝәтирирләр. Сонра Јеһова Һәннәјә даһа үч оғул вә ики гыз өвлады бәхш едир.\n«Дурмадан диләјин, сизә вериләҹәк; дурмадан ахтарын, тапаҹагсыныз» (Мәтта 7:7)\nСуаллар: Һәннә нијә кәдәрлидир? Јеһова Һәннәјә һансы немәтләри бәхш едир?\n1 Ишмуил 1:1—2:11, 18—21\nО, үрәјини Аллаһа бошалтды\nҺәннәнин Јеһова Аллаһа иманы чыхылмаз кими ҝөрүнән вәзијјәтдә она көмәк етди.


Q=5	C=2	SS=3	LS=1	PS=0	DC=0	LC=0	SD=0	BS=3	G0=182	G1=160	G2=95	DLID=az_RU	BODY=Әхлаги ҹәһәтдән тәмизләнмә — Аллаһын мүгәддәслијини тәҹәссүм етдиририк | Аллаһын Падшаһлығы\nПадшаһын өз тәбәәләринә Аллаһын әхлаг нормаларына һөрмәт етмәји өјрәтмәси\nТәсәввүр един ки, Јеһованын бөјүк руһани мәбәдинин дахили һәјәтинин дарвазасындан ичәри дахил олурсунуз\n1. Һизгијал һансы һејрәтамиз ҝөрүнтү ҝөрдү?\nТӘХМИНӘН 25 әср әввәл Һизгијал пејғәмбәрин башына ҝәләнләр сизин дә башына ҝәлсәјди, һансы һиссләри кечирәрдиниз? Тәсәввүр един ки, бөјүк вә ишыг сачан мәбәд комплексинә јахынлашырсыныз. Бу һејрәтамиз тикилини ҝөстәрмәк үчүн орада сизи гүдрәтли бир мәләк ҝөзләјир! Једди пиллә галхыб үч бөјүк дарвазадан биринә јахынлашырсыныз. Ҝөрдүкләриниз сизи һејрәтә ҝәтирир. Дарвазаларын һүндүрлүјү 30 метрдир, ичиндә һәр ики тәрәфдән кешикчи отаглары вар. Јан сүтунларда исә еҹазкар хурма ағаҹлары тәсвир олунуб (Һизг. 40:1—4, 10, 14, 16, 22; 41:20).\n2. а) Ҝөрүнтүдәки мәбәд нәји тәмсил едир? (Һәмчинин һашијәјә бахын.) б) Мәбәд дарвазалары илә бағлы тәфәррүатлардан нә өјрәнә биләрик?\n2 Бу, руһани мәбәдин ҝөрүнтүсү иди. Һизгијал пејғәмбәр бу ҝөрүнтүнү о гәдәр тәфәррүаты илә тәсвир едиб ки, бу онун пејғәмбәрлик китабынын 40-дан 48-ә кими фәсилләрини әһатә едиб. Мәбәд Јеһованын пак ибадәт үчүн тәсис етдији гурулушу тәмсил едир. Һәмин ҝөрүнтүдәки һәр бир мәгам бизим буҝүнкү ибадәтимизлә әлагәлидир *. Бәс һүндүр дарвазалар нәји тәмсил едир? Онлар бизә пак ибадәтә гошуланларын Јеһова Аллаһын јүксәк вә салеһ нормаларына ујғун јашамалы олдугларыны хатырладыр. Һәтта ојма хурма ағаҹлары тәсвири дә буну ҝөстәрир, чүнки Мүгәддәс Китабда хурма ағаҹлары чох вахт салеһлији тәмсил едир (Зәб. 92:12). Бәс кешикчиләрин отаглары нәји тәмсил едир? Аллаһын нормаларына һөрмәт етмәјән кәсләрин әбәди һәјата апаран тәмиз ибадәт јолу илә ҝетмәләринә иҹазә верилмәјәҹәк (Һизг. 44:9).\n3. Нәјә ҝөрә Мәсиһин давамчыларынын даима тәмизләнмәјә еһтијаҹы вар?\n3 Һизгијалын ҝөрүнтүсү неҹә јеринә јетир? Әлимиздәки китабын 2-ҹи фәслиндән өјрәндик ки, Јеһова Мәсиһ васитәсилә 1914-ҹү илдән 1919-ҹу илин әввәлләринәдәк халгы арасында хүсуси тәмизлик ишини һәјата кечириб. Бәс тәмизлик иши бунунла битдими? Әлбәттә, јох. Өтән әср әрзиндә Мәсиһ Јеһованын тәсис етдији мүгәддәс давраныш нормаларыны дәстәкләјирди. Демәли, онун давамчыларынын даима тәмизләнмәјә еһтијаҹы вар иди. Нәјә ҝөрә? Чүнки Мәсиһин өз давамчыларыны бу позғун дүнјадан топлајыр вә Шејтан онлары әхлагсызлыг ҝирдабына чәкмәк ҹәһдләриндән әсла әл чәкмир. (2 Бутрус 2:20—22 ајәләрини охујун.) Ҝәлин һәгиги мәсиһчиләрин даима тәмизләндикләри үч саһәни нәзәрдән кечирәк. Әввәлҹә, биз әхлаги тәмизликлә бағлы ҝөрүлән ишләри, сонра јығынҹағын тәмизлијини горумаг үчүн һансы тәдбирләрин ҝөрүлдүјүнү вә нәһајәт, аилә мүнасибәтләринә дүзҝүн јанашма тәрзини мүзакирә едәҹәјик.\nИлләр әрзиндә ҝөрүлән әхлаги тәмизлик\n4, 5. Шејтан та гәдимдән һансы фәнддән истифадә едир вә истәјинә нә дәрәҹәдә наил олуб?\n4 Јеһованын хидмәтчиләри әхлаг мәсәләләринә вә дүзҝүн давраныш тәрзинә һәмишә ҹидди јанашыблар. Буна ҝөрә дә онлар бу мәсәлә илә бағлы верилән һәр бир јени ҝөстәришә табе олублар. Ҝәлин бир нечә нүмунәни нәзәрдән кечирәк.\n5 Ҹинси әхлагсызлыг. Јеһованын нијјәтинә әсасән, ҹинси мүнасибәтләр никаһда олан ҹүтлүкләр арасында тәмиз вә хош олмалыдыр. Шејтан исә бу дәјәрли әнамы ајаг алтына атараг мурдарламагдан һәзз алыр. О, Јеһованын хидмәтчиләрини бу әнамдан налајиг шәкилдә истифадә етмәјә сөвг едәрәк Аллаһын рәғбәтиндән мәһрум етмәјә чалышыр. Шејтан бу фәнди Бәләмин ҝүнләриндә мәһарәтлә истифадә етмишди вә бу, аҹы нәтиҹәләрә ҝәтириб чыхартмышды. О, бизим ҝүнләрдә бу фәндә һәмишәкиндән даһа чох әл атыр (Сај. 25:1—3, 9; Вәһј 2:14).\n6. «Ҝөзәтчи гүлләси»ндә һансы анд дәрҹ олунмушду вә ондан неҹә истифадә олунурду, бәс нәјә ҝөрә ләғв едилди? (Һашијәјә бахын.)\n6 «Ҝөзәтчи гүлләси» журналынын 1908-ҹи ил 15 ијун сајында Шејтанын бу фәндләринә гаршы дурмаг үчүн нөвбәти сөзләрдән ибарәт анд дәрҹ едилмишди: «Мән сөз верирәм ки, һарада олмағымдан асылы олмајараг, әкс ҹинслә иҹтимаијјәт ичиндә неҹә давранырамса, тәкликдә оланда да ејни ҹүр давранаҹағам» *. Буну етмәк мүтләг олмаса да, чохлары бу анды ичир вә адларынын «Сион Ҝөзәтчи гүлләси»ндә нәшр олунмасына разылыг верирди. Илләр сонра мәлум олду ки, вахтилә чохларына фајдасы дәјән бу анд артыг механики һал алыб, буна ҝөрә дә ону ләғв етдиләр. Анҹаг Аллаһын хидмәтчиләри бу андын әсасыны тәшкил едән јүксәк әхлаг принсипләринә һәмишә риајәт едибләр.\n7. 1935-ҹи илдә «Ҝөзәтчи гүлләси» журналында һансы проблемә тохунулмушду вә мәсиһчиләрин үзәринә дүшән һансы мәсулијјәт вурғуланмышды?\n7 Шејтанын һүҹумлары сәнҝимәк билмирди. «Ҝөзәтчи гүлләси» журналынын 1935-ҹи ил 1 март сајында Аллаһын халгынын арасында ҝет-ҝедә артан проблемлә бағлы ајдын мәлумат дәрҹ олунмушду. Ҝөрүнүр, бәзиләри елә фикирләширдиләр ки, тәблиғ ишиндә иштирак етмәк онлары шәхси һәјатларында әхлаг нормаларына риајәт етмәкдән азад едир. «Ҝөзәтчи гүлләси»ндә бирбаша дејилирди: «Бир шеји јадда сахламаг лазымдыр ки, тәблиғ иши илә һәр шеј битмир. Јеһова Аллаһын шаһидләри Онун тәмсилчиләридирләр вә онларын үзәринә Јеһованы вә Онун Падшаһлығыны лајигинҹә тәмсил етмәк мәсулијјәти дүшүр». Бу мәгаләдә Аллаһын халгына ҹинси әхлагсызлыгдан гачмаға көмәк етмәк мәгсәдилә никаһ вә ҹинси мүнасибәтлә бағлы ајдын мәсләһәтләр верилирди (1 Кор. 6:18).\n8. Нәјә ҝөрә ҹинси әхлагсызлыг кими тәрҹүмә едилән сөзүн там мәнасы «Ҝөзәтчи гүлләси» журналында дөнә-дөнә вурғуланырды?\n8 Сон онилликләр әрзиндә «Ҝөзәтчи гүлләси» журналында Јунанҹа Мүгәддәс Јазыларда ҹинси әхлагсызлығы билдирән порнеја сөзүнүн дүзҝүн мәнасы дөнә-дөнә вурғуланырды. Бу сөз јалныз ҹинси әлагәни билдирмир. Порнеја сөзү алтында, фаһишәханаларда јол верилән бүтүн ијрәнҹ һәрәкәтләр дә дахил олмагла, мүхтәлиф әхлагсыз давранышлар нәзәрдә тутулур. Бу кими хатырлатмалар Мәсиһин давамчыларыны бүтүн дүнјаны өз ағушуна алмыш ҹинси әхлагсызлыгдан мүдафиә едир. (Ефеслиләрә 4:17—19 ајәләрини охујун.)\n9, 10. а) 1935-ҹи илдә «Ҝөзәтчи гүлләси» журналында һансы әхлаги мәсәләјә тохунулмушду? б) Мүгәддәс Китабда спиртли ичкиләрдән истифадә етмәклә бағлы нә дејилир?\n9 Спиртли ичкиләрдән суи-истифадә. «Ҝөзәтчи гүлләси» журналынын 1935-ҹи ил 1 март сајында башга бир әхлаги мәсәләјә дә тохунулмушду: «Мүшаһидә олунмушдур ки, бәзиләри [ичкили ола-ола] тәблиғ ишиндә иштирак едир вә тәшкилатда башга мәсулијјәтләр иҹра едирләр. Бәс һансы һалларда Мүгәддәс Китаб шәрабдан истифадә етмәјә јол верир? Аллаһын тәшкилатында хидмәтимизә тәсир едәҹәк дәрәҹәдә шәраб ичмәк дүзҝүндүрмү?»\n10 Бу суаллара ҹаваб олараг Аллаһын Кәламынын спиртли ичкиләрә таразлы мүнасибәти мүзакирә олунурду. Мүгәддәс Китабда шәраб вә диҝәр спиртли ичкиләр гадаған едилмир, анҹаг орада әјјашлыг сәрт шәкилдә мүһакимә олунур (Зәб. 104:14, 15; 1 Кор. 6:9, 10). Ичкили ола-ола мүгәддәс хидмәтдә иштирак етмәјә ҝәлдикдә исә узун илләр әрзиндә Аллаһын халгына хәбәрдарлыг кими Һарунун оғулларынын нүмунәси ҝәтирилирди. Һарунун оғуллары гурбанҝаһда онлара бујрулмамыш, јасаг од ҝәтирдикләри үчүн Аллаһ тәрәфиндән өлүмлә ҹәзаландырылмышдылар. Һәмин һадисәдән гыса мүддәт сонра Аллаһ бүтүн каһинләрә мүгәддәс хидмәтләрини иҹра едәркән спиртли ичкидән истифадәни гадаған едән ганун вермишди. Бундан бәлли олур ки, Һарунун оғулларынын ҝүнаһ ишләтмәләринә нә сәбәб ола биләрди (Лав. 10:1, 2, 8—11). Бизим ҝүнләрдә дә бу ганунун тәмәлиндә дуран принсипи тәтбиг едән Мәсиһин давамчылары еһтијат едирләр ки, мүгәддәс хидмәти иҹра едәркән спиртли ичкинин тәсири алтында олмасынлар.\n11. Мәсиһин давамчыларынын алкоголизмлә бағлы даһа дүзҝүн нөгтеји-нәзәрә јијәләнмәләри нәјә ҝөрә хејир-дуа иди?\n11 Сон онилликләр әрзиндә Мәсиһин давамчылары алкоголизмлә, јәни спиртли ичкиләрә алудәчилик вә мүнтәзәм олараг спиртли ичкиләрдән суи-истифадә илә бағлы дүзҝүн нөгтеји-нәзәрә саһиб олмушлар. Вахтлы-вахтында верилән руһани гида сајәсиндә чохлары мүвәффәгијјәтлә бу вәзијјәтин өһдәсиндән ҝәлмиш вә јенидән өз һәјатларыны лазыми истигамәтә јөнәлдә билмишләр. Бир чохлары исә бу проблемдән тамамилә јан гача билмишләр. Һеч кәс јол вермәмәлидир ки, спиртли ички ону ҝөздән салсын, аиләсиндән, ән әсасы исә, Јеһоваја пак ибадәтдән мәһрум етсин.\n«Биз һеч тәсәввүр белә едә билмәрик ки, Ағамызын үстүндән түтүн ији ҝәлсин вә ја о, ағзына һансыса ијрәнҹ бир шеј апарсын»(Ч. Т. Рассел).\n12. Ахыр ҝүнләр башламаздан әввәл Мәсиһин давамчылары түтүндән истифадәјә неҹә јанашырдылар?\n12 Түтүндән истифадә. Мәсиһин давамчыларынын түтүндән истифадәјә мүнасибәтләри ахыр ҝүнләр башламаздан хејли әввәл дәјишмишди. Узун илләр өнҹә Чарлз Кејпен адлы јашлы гардаш XIX әсрин сонларында Рассел гардашла илк ҝөрүшүнү белә хатырлајырды. О вахтлар 13 јашы олан Чарлз үч гардашы илә Аллеганидәки (Пенсилванија) Мүгәддәс Китаб евинин пилләкәниндә дајанмышды. Рассел гардаш онларын јанындан кечәндә сорушмушду: «Сигарет чәкирсиниз, ушаглар? Нәсә түтүн ији ҝәлир». Онлар анд-аман етдиләр ки, сигарет чәкмирләр. Шүбһәсиз, ушаглар Рассел гардашын бу мәсәләјә даир мүнасибәтини баша дүшдүләр. «Ҝөзәтчи гүлләси»нин 1895-ҹи ил 1 август сајында Рассел гардаш 2 Коринфлиләрә 7:1 ајәсинә истинад едәрәк јазмышды: «Мән баша дүшә билмирәм ки, мәсиһчи түтүнүн һәр һансыса нөвүндән истифадә едә-едә Аллаһа неҹә шәрәф ҝәтирә биләр вә ја бунун онун өзүнә һансы хејри дәјә биләр... Биз һеч тәсәввүр белә едә билмәрик ки, Ағамызын үстүндән түтүн ији ҝәлсин вә ја о, ағзына һансыса ијрәнҹ бир шеј апарсын».\n13. 1973-ҹү илдә һансы әхлаги тәмизләнмә һәјата кечирилди?\n13 1935-ҹи илдә «Ҝөзәтчи гүлләси» журналында түтүн «ијрәнҹ алаг оту» адландырылмышды. Орада дејилирди ки, ону чәкән вә ја чејнәјән һеч бир кәс бејтелли, јахуд да Аллаһын тәшкилатынын тәмсилчиси гисминдә пионер вә ја сәјјар хидмәтчи ола билмәз. 1973-ҹү илдә әхлаги ҹәһәтдән нөвбәти дәфә тәмизләнмә иши һәјата кечирилди. Һәмин илин «Ҝөзәтчи гүлләси» журналынын 1 ијун сајында изаһ олунурду ки, өлдүрүҹү тәсирә малик олан, инсаны мурдарлајан вә онда мәһәббәтин олмадығына дәлаләт едән бу вәрдишин гулуна чеврилән һеч бир Јеһованын Шаһиди јығынҹагда јахшы адыны горујуб сахлаја билмәз. Түтүндән истифадә етмәји тәрҝитмәјән инсанлар јығынҹагдан кәнар олунмалы идиләр *. Беләҹә Мәсиһ өз давамчыларыны тәмизләмәк мәгсәдилә башга бир мүһүм аддым да атды.\n14. Аллаһын гана даир нөгтеји-нәзәри нәдир вә неҹә олду ки, ганкөчүрмә бүтүн дүнјада ҝениш јајылды?\n14 Гандан истифадә. Нуһ пејғәмбәрин ҝүнләриндә Јеһова гандан јемәк мәгсәдилә истифадә етмәјин дүзҝүн олмадығыны демишди. Аллаһ-Таала бу әмрини Исраил халгына вердији Ганунда тәсдигләмишди. Ејнилә, мәсиһчи јығынҹагларына да гандан чәкинмәји тапшырмышды (Һәв. 15:20, 29; Јар. 9:4; Лав. 7:26). Тәәҹҹүблү дејил ки, бизим ҝүнләрдә Шејтан бир чохларыны Аллаһын бу әмрини позмаға тәһрик етмәк үчүн чохлу фәндләр ишләдир. XIX әсрдә һәкимләр ганкөчүрмәни тәҹрүбәдән кечирдиләр, анҹаг ган груплары ашкар едилдикдә ганкөчүрмә даһа ҝениш тәтбиг олунмаға башланды. 1937-ҹи илдә ганы јығыб ган банкларында сахламаға башладылар, Икинҹи Дүнја мүһарибәси исә ганкөчүрмәнин истифадәсинә ҝүҹлү тәкан верди. Тезликлә, ганкөчүрмә бүтүн дүнјада ади бир шејә чеврилди.\n15, 16. а) Јеһованын Шаһидләринин ганкөчүрмә илә бағлы мөвгеји нәдир? б) Мәсиһин давамчыларына ганкөчүрмә вә гансыз мүалиҹә үсуллары илә бағлы һансы көмәклик ҝөстәрилир вә бу һансы нәтиҹәләри верир?\n15 Һәлә 1944-ҹү илдә «Ҝөзәтчи гүлләси»ндә дејилирди ки, ганкөчүрмә әслиндә ган јемәк кими бир шејдир. Нөвбәти ил Мүгәддәс Китабын бу мәсәләјә даир нөгтеји-нәзәри гәти вә ајдын шәкилдә вурғуланды. Аллаһын халгына өз мөвгејини һәкимләрә изаһ етмәјә көмәк мәгсәдилә 1951-ҹи илдә суаллар вә ҹаваблар сијаһысы дәрҹ олунду. Бүтүн дүнјада Мәсиһин садиг давамчылары чох вахт истеһза, әдавәт, һәтта ачыг-ашкар тәгибләр гаршысында мәтанәт ҝөстәрирдиләр. Анҹаг Мәсиһ өз тәшкилатыны Аллаһын хидмәтчиләринә лазыми көмәклик ҝөстәрмәјә тәшвиг едирди. Бу мөвзу илә бағлы һәртәрәфли вә јахшы арашдырылмыш брошүралар вә мәгаләләр нәшр олунурду.\n16 1979-ҹу илдә бәзи ағсаггаллар хәстәханалара баш чәкмәјә башладылар. Онлар һәкимләрә мөвгејимизи даһа јахшы баша дүшмәјә көмәк етмәк үчүн Мүгәддәс Китабдан сүбутлар ҝәтирәрәк әлчатан алтернатив мүалиҹә үсуллары тәклиф едирдиләр. 1980-ҹи илдә Бирләшмиш Штатларын 39 шәһәриндән олан ағсаггаллар бу иши һәјата кечирмәк үчүн хүсуси тәлим алдылар. Вахт кечдикҹә Рәһбәрлик Шурасы бүтүн дүнјада Хәстәханаларла әлагә комитәси јарадылмасына разылыг верди. Бәс бу ҹәһдләр өзүнү доғрултдуму? Бу ҝүн он минләрлә мүтәхәссис — һәким, ҹәрраһ вә анестезиолог — Јеһованын Шаһидләри илә әмәкдашлыг едәрәк онларын гансыз мүалиҹә сечиминә һөрмәт ҝөстәрир. Ҝет-ҝедә даһа чох тибб мүәссисәләриндә гансыз мүалиҹә үсуллары һәјата кечирилир вә һәтта бәзиләри буну јүксәк стандартлара ҹаваб верән мүалиҹә үсулу һесаб едирләр. Исанын өз давамчыларыны Шејтанын онлары чиркаба сүрүкләмәк ҹәһдләриндән неҹә мүдафиә етмәси инсаны риггәтә ҝәтирир. (Ефеслиләрә 5:25—27 ајәләрини охујун.)\nҜет-ҝедә даһа чох тибб мүәссисәләриндә гансыз мүалиҹә үсуллары һәјата кечирилир вә һәтта бәзиләри буну јүксәк стандартлара ҹаваб верән мүалиҹә үсулу һесаб едирләр\n17. Мәсиһин өз давамчыларыны тәмизләдијини гијмәтләндирдијимизи неҹә ҝөстәрә биләрик?\n17 Өзүмүздән соруша биләрик: «Мән Мәсиһин өз давамчыларыны неҹә тәмизләдијини, еләҹә дә Јеһованын јүксәк әхлаг нормаларына ујғун јашамағы өјрәтдијини гијмәтләндирирәмми?» Әҝәр беләдирсә, ҝәлин јадда сахлајаг ки, Шејтан әхлаг дәјәрләримизи мәһв едәрәк бизи Јеһовадан вә Иса Мәсиһдән узаглашдырмаг үчүн ҝеҹә-ҝүндүз әлләшир. Анҹаг бу тәсирә гаршы дурмағымыз үчүн Јеһова тәшкилаты васитәсилә әхлаги ҹәһәтдән позулмуш бу дүнјада мүнтәзәм олараг бизә мәһәббәт долу хәбәрдарлыглар вә хатырлатмалар верир. Ҝәлин һәмишә ајыг-сајыг олаг вә бу кими фајдалы мәсләһәтләрә риајәт едәк (Мәс. 19:20).\nЈығынҹағын әхлаги ҹәһәтдән мүдафиә олунмасы\n18. Јеһованын нормаларына биләрәкдән гаршы чыханларла бағлы Һизгијалын ҝөрүнтүсү бизә нәји хатырладыр?\n18 Мәсиһчиләрин тәмизләнмәли олдуглары икинҹи саһә јығынҹағын тәмизлијини горумаг үчүн ҝөрүлән тәдбирләрлә бағлыдыр. Тәәссүфләр олсун ки, Јеһованын тәсис етдији давраныш нормаларыны гәбул едән вә өзүнү Јеһоваја һәср едән һәр кәс сөзүнүн үстүндә дурмур. Вахт кечдикҹә бәзиләринин үрәјинин вәзијјәти дәјишир вә биләрәкдән бу нормалара гаршы чыхыр. Беләләринә гаршы һансы тәдбирләр ҝөрүлмәлидир? Бу фәслин әввәлиндә мүзакирә етдијимиз Һизгијалын руһани мәбәдлә бағлы ҝөрүнтүсүндә бир мәгам вар иди. Һүндүр дарвазалары хатырлајаг. Һәр дарвазанын ҝиришиндә кешикчи отағы вар иди. Бу кешикчиләр мәбәди горујурдулар ки, «үрәји... сүннәт олунмамыш»лар ора дахил олмасын (Һизг. 44:9). Бу, ачыг-ајдын ҝөстәрир ки, јалныз вар ҝүҹү илә Јеһованын јүксәк әхлаг нормаларына ујғун јашамаға чалышанлар пак ибадәтдә иштирак едә биләрләр. Ејнилә, Мәсиһин һәгиги давамчылары илә бирҝә Аллаһа ибадәт едәрәк онларла үнсијјәтдә олмаг шәрәфинә һәр адам лајиг ҝөрүлмүр.\n19, 20. а) Мәсиһ давамчыларына ҹидди ҝүнаһла бағлы мәсәләләри неҹә һәлл етмәли олдугларыны баша дүшмәјә тәдриҹән неҹә көмәк етди? б) Төвбә етмәјән инсанын јығынҹагдан кәнар едилмәсинин һансы үч сәбәби вар?\n19 1892-ҹи илин «Ҝөзәтчи гүлләси»ндә белә бир изаһат верилирди: «Бирбаша вә ја долајы јолла Мәсиһин бүтүн инсанлар үчүн ҹаныны фидјә олараг вердијини инкар едәнләри јығынҹагдан (мәсиһчиләрин арасындан) кәнар етмәк бизим борҹумуздур». (2 Јәһја 10 ајәсини охујун.) 1904-ҹү илдә дәрҹ олунан «Јени јарадылыш» адлы китабда гејд олунурду ки, инадкарлыг ҝөстәрәрәк өз давранышларында дүзәлиш етмәјәнләр јығынҹаг үчүн реал тәһлүкә мәнбәјидир: онлар јығынҹаг үзвләринә әхлаги ҹәһәтдән пис тәсир ҝөстәрә биләрләр. Һәмин дөврдә ҹидди ҝүнаһлар «килсә мәһкәмәси» заманы бүтүн јығынҹаг тәрәфиндән бахылырды. Анҹаг бу кими вәзијјәтләр надир һалларда олурду. 1944-ҹү илдә «Ҝөзәтчи гүлләси»ндә ҝөстәрилирди ки, белә мәсәләләрә јалныз мәсул гардашлар бахмалыдыр. 1952-ҹи илдә «Ҝөзәтчи гүлләси»ндә Мүгәддәс Китаба әсасән интизам мәсәләләринә неҹә бахылмалы олдуғу илә әлагәдар мәлумат дәрҹ олунмушду вә гејд олунмушду ки, төвбә етмәјән инсанын јығынҹагдан кәнар едилмәсинин әсас сәбәби јығынҹағын тәмизлијини горумагдыр.\n20 Сонракы онилликләр әрзиндә Мәсиһ давамчыларына ҹидди ҝүнаһла бағлы мәсәләләри неҹә һәлл етмәли олдугларыны баша дүшмәјә көмәк етди. Интизам мәсәләләринә Јеһованын истәдији кими — әдаләт вә мәрһәмәтлә бахмаг үчүн мәсиһчи ағсаггаллар кејфијјәтли тәлим алырлар. Бу ҝүн төвбә етмәјән инсанын јығынҹагдан кәнар едилмәсинин, ән азы, үч сәбәби вар: 1) Јеһованын ады рүсвај олмасын, 2) јығынҹаг ҹидди ҝүнаһын позуҹу тәсириндән мүдафиә олунсун вә 3) ҝүнаһ етмиш инсан төвбә етмәјә тәшвиг олунсун.\n21. Нәјә ҝөрә төвбә етмәјән ҝүнаһкарын јығынҹагдан кәнар едилмәси Аллаһын халгы үчүн әсил хејир-дуадыр?\n21 Јығынҹагдан кәнар едилмә илә бағлы ҝөрүлән тәдбирин Мәсиһин давамчылары үчүн нәјә ҝөрә әсил хејир-дуа олдуғуну анлајырсынызмы? Гәдим Исраилдә Гануну позанлар чох вахт халга пис тәсир едирдиләр, һәтта бәзән онларын сајы Јеһованы севәнләрдән вә доғру ишләр ҝөрмәјә ҹан атанлардан даһа чох олурду. Беләҹә, бу халг чох вахт Јеһованын адыны бәднам едир вә Онун лүтфүнү итирирди (Әрм. 7:23—28). Анҹаг бу ҝүн Јеһованын руһән јеткин киши вә гадынлардан ибарәт халгы вар. Ҝүнаһ ишләдән инсан арамыздан кәнар едилдији үчүн Шејтан онлардан силаһ кими истифадә едәрәк јығынҹаға вә онун тәмизлијинә дағыдыҹы зәрбә вура билмир. Бунун сајәсиндә онларын тәсири минимума ендирилир вә Јеһова Аллаһ бир халг кими һәмишә биздән разыдыр. Ҝәлин Јеһованын вәдини һеч вахт унутмајаг. О демишди: «Сәнә гаршы дүзәлдилән һеч бир силаһ кара ҝәлмәјәҹәк» (Әшј. 54:17). Ҝәлин мәсулијјәтләримизә ҹидди јанашараг интизам тәдбирләрини һәјата кечирән ағсаггаллары сәдагәтлә дәстәкләјәк.\nҺәр аиләнин өз адына ҝөрә борҹлу олдуғу Јарадана һәмд един\n22, 23. а) XX әсрин әввәлләриндә јашајан һәмиманлыларымыза нә үчүн миннәтдарыг? б) Бәс нәдән ҝөрүнүр ки, онлар аиләләринә гаршы даһа таразлы олмалы идиләр?\n22 Мәсиһин давамчыларынын даима тәмизләндикләри вә фајда әлдә етдикләри үчүнҹү саһә аилә һәјатыдыр. Демәк олармы ки, илләр өтдүкҹә бизим аиләјә даир бахышларымыз јахшылыға доғру дәјишиб? Әлбәттә. Мәсәлән, XX әсрин әввәлләриндәки Аллаһын хидмәтчиләри һагда охујанда онларын тәзаһүр етдирдикләри фәдакарлыг руһу бизи һејран гојур. Бу инсанлар мүгәддәс хидмәти һәјатларында һәр шејдән үстүн тутдуглары үчүн онлара миннәтдарыг. Лакин ејни заманда да онларын бу мәсәләјә таразлы јанашмалы олдугларыны ҝөрүрүк. Неҹә?\n23 Хидмәтдә мүәјјән тәјинатлар уҹбатындан, мәсәлән, сәјјар хидмәтлә әлагәдар гардашлар чох вахт ајларла евләриндән ајры дүшүрдүләр. Тәшкилат никаһа дахил олмағын әлејһинә Мүгәддәс Јазыларын әсас вердијиндән даһа гәти данышырды, никаһы мөһкәмләндирмәк барәдә фикирләрә исә бир о гәдәр өнәм верилмирди. Бәс ејни вәзијјәт Мәсиһин давамчылары арасында бу ҝүн дә мүшаһидә олунурму? Әлбәттә, јох!\nТеократик тәјинатлар аилә мәсулијјәтинин дәјәрини ашағы салмамалыдыр\n24. Мәсиһ өз садиг давамчыларына никаһа вә аилә һәјатына дүзҝүн јанашмаға неҹә көмәк етди?\n24 Ејнилә, бу ҝүн дә теократик тәјинатлар аилә мәсулијјәтинин дәјәрини ашағы салмамалыдыр. (1 Тимутијә 5:8 ајәсини охујун.) Мәсиһ јер үзүндәки садиг давамчыларынын даима никаһ вә аилә һәјаты илә бағлы фајдалы вә таразлы Мүгәддәс Китаб мәсләһәтләри алмаларынын гејдинә галыр (Ефес. 3:14, 15). 1978-ҹи илдә «Хошбәхт аилә һәјаты гур» адлы китаб ишыг үзү ҝөрдү. Бунун үстүндән тәхминән 18 ил кечәндән сонра исә «Аилә хошбәхтлијинин сирри» китабы чыхды. Үстәлик, «Ҝөзәтчи гүлләси» журналында евли ҹүтлүкләрин мүнасибәтләрини мөһкәмләндирмәк үчүн Мүгәддәс Китаб принсипләрини тәтбиг етмәклә бағлы чохлу сајда мәгаләләр дәрҹ олунмаға башлады.\n25-27. Узун илләрдир ки, мүхтәлиф јашда олан ушаглара һансы диггәт ҝөстәрилир?\n25 Бәс ушаглар вә ҝәнҹләр барәдә нә демәк олар? Илләр өтдүкҹә онларын тәләбатына да ҝет-ҝедә даһа чох диггәт јетирилирди. Јеһованын тәшкилаты чохдандыр ки, мүхтәлиф јашда олан ушагларын гејдинә галыр, бу ҝүн исә онлар үчүн дәрҹ едилән материалларын сајы бирә-беш артыб. Мәсәлән, 1919-ҹу илдән 1921-ҹи илә гәдәр «Гызыл әср» журналында «Мүгәддәс Китабын ҝәнҹ тәдгигатчылары» адлы рубрика дәрҹ олунурду. 1920-ҹи илдә «Гызыл әсрин әлифбасы» адлы брошүра, 1941-ҹи илдә исә «Ушаглар» адлы китаб чыхды. 1970-ҹи илләрдә «Бөјүк Мүәллими динләјин», «Гој ҝәнҹлик илләрин һәдәр ҝетмәсин» вә «Мүгәддәс Китаб һекајәләри» адлы китаблар ишыг үзү ҝөрдү. 1982-ҹи илдән етибарән «Ојанын!» журналында «Ҝәнҹләрин суаллары» адлы силсилә мәгаләләр дәрҹ олунмаға башланды. 1989-ҹу илдә исә һәмин мәгаләләрин әсасында «Ҝәнҹләрин суаллары. Практики мәсләһәтләр» адлы китаб әрсәјә ҝәлди.\nАлманијада кечирилән бу конгресдә «Мән дә Аллаһ һагда өјрәнирәм» адлы брошүра бөјүк севинҹлә гаршыланды\n26 Бу ҝүн бизим ики ҹилддән ибарәт олан «Ҝәнҹләрин суаллары» адлы мүасир китабымыз вар вә jw.org/az-cyrl сајтымызда бу мөвзуда силсилә мәгаләләр чыхмаға давам едир. Бизим һәмчинин «Бөјүк Мүәллимдән өјрән» адлы китабымыз да вар. Сајтымызда ушаглара аид чохлу мәлумат чыхыр, мәсәлән, Мүгәддәс Китаб персонажлары илә бағлы ојунлар, бөјүк вә кичик јашда олан ушагларын биликләрини артырмалары үчүн тапшырыглар, видеочархлар, ҹизҝи филмләри, Мүгәддәс Китаб һекајәләри тәсвир олунан шәкилләр, еләҹә дә үч јаша гәдәр олан ушаглар үчүн рубрикалар. Шүбһәсиз, биринҹи әсрдә ушаглары нәвазишлә гуҹағына алан Мәсиһин онлара олан мүнасибәти бу ҝүн дә дәјишмәјиб (Марк 10:13—16). О истәјир ки, көрпәләримиз севилдикләрини һисс етсинләр вә руһән гидалансынлар.\n27 Иса һәмчинин истәјир ки, ушаглар хәта-бәладан узаг олсун. Әхлаги ҹәһәтдән тәнәззүлә уғрајан дүнјада ушаглара гаршы ҹинси тәҹавүз ҝениш јајылыб. Буна ҝөрә дә нәшрләримиздә валидејнләрин өвладларыны бу кими ијрәнҹ шејләрдән горумаларына көмәк етмәк үчүн ајдын вә бирбаша мәсләһәтләр верилир *.\n28. а) Һизгијалын ҝөрүнтүсүндән ҝөрүндүјү кими, пак ибадәтдә иштирак етмәк үчүн биздән нә тәләб олунур? б) Нә етмәк әзминдәсиниз?\n28 Мәҝәр Мәсиһин өз давамчыларыны неҹә тәмизләдијини, Јеһованын јүксәк әхлаг нормаларына һөрмәт етмәји, онлара ујғун јашамағы вә фајда әлдә етмәји өјрәтдијини ҝөрмәк хош дејил? Ҝәлин бир дә Һизгијалын ҝөрүнтүдә ҝөрдүјү мәбәди хатырлајаг. Дарвазаларын һүндүрлүјү јадыныздадыр? Дүздүр, һәмин мәбәд физики јох, руһани јердир. Бәс биз ораны ҝөрә биләрик? Биз ора садәҹә Падшаһлыг залына ҝедиб-ҝәлмәклә, Мүгәддәс Китабы ачмагла вә ја хидмәтдә гапынын зәнҝини басмагла дахил ола билмәрик. Бүтүн бунлар ҝөзлә ҝөрүнән шејләрдир. Икиүзлүләр буну һәтта Јеһованын мәбәдинә дахил олмадан да едә биләрләр. Анҹаг әҝәр биз јухарыда садалананларла јанашы, Јеһованын јүксәк әхлаг нормаларына ујғун јашајырыгса вә пак ибадәтдә тәмиз үрәклә иштирак едириксә, демәли, ән мүгәддәс јерә — Јеһова Аллаһа пак ибадәт үчүн нәзәрдә тутулан гурулуша дахил олмушуг вә орада хидмәт едирик! Ҝәлин бу ҹүр дәјәрли үстүнлүјү һәр заман гијмәтләндирәк. Һәмчинин Јеһованын салеһлик нормаларына ујғун јашајараг Онун мүгәддәслијини әкс етдирмәк үчүн әлимиздән ҝәләни едәк!\n^ абз. 2 1932-ҹи илдә «Бәраәт» адлы китабын II ҹилдиндә илк дәфә дејилирди ки, Аллаһын халгынын өз вәтәнләринә гајыдышы илә бағлы Мүгәддәс Китаб пејғәмбәрликләри мүасир дөврдә ҹисмани Исраилин јох, руһани Исраилин үзәриндә јеринә јетиб. Һәмин пејғәмбәрликләр пак ибадәтин бәрпасына ишарә едирди. «Ҝөзәтчи гүлләси»нин 1999-ҹу ил 1 март сајында изаһ едилирди ки, Һизгијалын мәбәдлә бағлы ҝөрүнтүсү бәрпа илә бағлы пејғәмбәрликдир, буна ҝөрә дә о, бизим ҝүнләрдә руһани мәнада јеринә јетир.\n^ абз. 6 Бу анд, евли вә ја јахын гоһум олмајан кәсләри чыхмаг шәртилә, ики әкс ҹинсин нүмајәндәсинин бағлы гапы архасында тәк галмасыны гадаған едирди — гапы там ачыг олмалы иди. Илләр әрзиндә бу анд һәр ҝүн Бејтелдә сәһәр ибадәти заманы сәсләндирилирди.\n^ абз. 13 Түтүндән суи-истифадә дедикдә ону чәкмәк, чејнәмәк вә ја бу кими мәгсәдләр үчүн беҹәрмәк нәзәрдә тутулур.\n^ абз. 27 Нүмунә үчүн, «Бөјүк Мүәллимдән өјрән» китабынын 32-ҹи фәслинә, еләҹә дә «Ојанын!» журналынын 2007-ҹи ил октјабр сајынын 3—11 сәһифәләринә (рус.) бахын.\nМәсиһ давамчыларыны әхлаги ҹәһәтдән неҹә тәмизләјир?\nПадшаһлығын тәбәәләрини биләрәкдән ҝүнаһ ишләдәнләрин тәсириндән нә мүдафиә едир?\nАллаһын тәшкилатынын никаһа вә аиләјә даһа чох диггәт јетирдији нәдән ҝөрүнүр?\nНәјә ҝөрә биз тәмиз ибадәтдә иштирак едәнләр үчүн гојулан јүксәк әхлаг нормаларына ҹидди риајәт етмәлијик?


Q=0	C=0	SS=0	LS=0	PS=0	DC=0	LC=0	SD=0	BS=0	G0=6	G1=5	G2=4	DLID=az_RU	BODY=oktyabr 16, 2021 - 12:11 AM Хәбәрин коду : 1188957 Мәнбә : АБНА Хәбәр Аҝентлији Link:\n(Һејдәр Әлијев) Шам јемәјиндән сонра деди ки, Теһрандан алынан силаһларын ҝөндәрилмәси тезләшдирилсин еләҹә дә фәрариләрин гачаркан Ирана кечирдикләри силаһлар да Азәрбајҹана гајтарылсын; тапшырыг вердим дәрһал јеринә јетирилсин...\nБиринҹи Һиссә: 26 октјабр 1993\n...Ҹәнаб Һејдәр Әлијев тәрәфиндән меһманханада хүсуси шам зијафәти верилди. Меһди вә Јасир(Һашими Рәфсәнҹанынын оғуллары) Доктор Вилајәти, оғлу(Илһам Әлијев) вә ҹәнаб Һәсәнов да (баш назир) Иштирак едирди. Даһа чох Русија, республикалар вә Азәрбајҹанын вәзијјәти барәдә данышдыг. (Һејдәр Әлијев) Шам јемәјиндән сонра деди ки, Теһрандан алынан силаһларын ҝөндәрилмәси тезләшдирилсин еләҹә дә фәрариләрин гачаркан Ирана кечирдикләри силаһлар да Азәрбајҹана гајтарылсын; тапшырыг вердим дәрһал јеринә јетирилсин...


Q=7	C=2	SS=0	LS=3	PS=1	DC=0	LC=0	SD=0	BS=3	G0=110	G1=96	G2=48	DLID=az_RU	BODY=Өвладынызы вәфтиз олмаға тәшвиг един | Тәлим\nҜөзәтчи гүлләси (тәлим нәшри) | Март 2018\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гватемала жест дили Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Коста-Рика жест дили Куба жест дили Литва Македонија Малави жест дили Маршалл Маҹарыстан жест дили Мексика жест дили Мозамбик жест дили Мјанма Непал Нидерланд Никарагуа жест дили Ниҝериа пиҹини Норвеч Панама жест дили Парагвај жест дили Перу жест дили Полша жест дили Понапе Португалија жест дили Румынија жест дили Салвадор жест дили Самоа Словакија жест дили Соломон Адалары пиҹини Тајван жест дили Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман алур ами амһара африкаанс ашағы алман ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дамара дигорон дуала дхолуо еве едо ермәни ермәни (гәрб) есан естон ефик занде зулу ибанаг ибо иврит илок инҝилис исланд исоко испан италјан кабовердиану кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе миштек (Ҝерреро) монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал португал (португал) пәнҹаб румын рус рус жест дили санго сапотек (Истм) свати себуан сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Зимбабве) читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һилигајнон һинд һири-моту әрәб өзбәк өзбәк (латын)\nӨвладынызы вәфтиз олмаға тәшвиг един\n«Нә ҝөзләјирсән? Дур, вәфтиз ол» (ҺӘВ. 22:16).\nНӘҒМӘ: 51, 135\nНӨВБӘТИ АЈӘЛӘР ВАЛИДЕЈНЛӘРӘ УШАҒЫНЫ ВӘФТИЗӘ ҺАЗЫРЛАМАҒА НЕҸӘ КӨМӘК ЕДӘ БИЛӘР?\nКолослулара 1:9, 10\n1. Мәсиһи валидејнләр ушаглары вәфтиз олмаздан өнҹә нәјә әмин олмаға чалышырлар?\n«МӘН вәфтиз олмаг истәјирдим. Бир нечә ај ҝедиб-ҝәлиб бу истәјими валидејнләримә билдирирдим. Онлар тез-тез мәнимлә бу һагда сөһбәт едир, бу гәрарын нә гәдәр ҹидди олдуғуну баша дүшүб-дүшмәдијимә әмин олмаг истәјирдиләр. Нәһајәт ки, 1934-ҹү ил декабр ајынын 31-и бу әламәтдар ан јетишди: мән вәфтиз олдум». Блоссом Брант баҹы вәфтиз олмаға гәрар верәндә баш верәнләри бу ҹүр тәсвир етмишди. Бу ҝүн дә мәсиһи валидејнләр өвладларына бу саһәдә дүзҝүн гәрар вермәјә көмәк едир. Вәфтизи сәбәбсиз јерә тәхирә салмаг вә ја ҝеҹикдирмәк руһани ҹәһәтдән проблемләрә сәбәб ола биләр (Јаг. 4:17). Һикмәтли валидејн, ејни заманда, өвлады вәфтиз олмаздан әввәл әмин олмаға чалышыр ки, о, Мәсиһин шаҝирди олмаг мәсулијјәтини үзәринә ҝөтүрмәјә һазырдыр ја јох.\n2. а) Рајон нәзарәтчиләри нә илә бағлы нараһатлыгларыны билдирирләр? б) Бу мәгаләдә һансы мөвзу мүзакирә олунаҹаг?\n2 Рајон нәзарәтчиләриндән бир нечәси бәзи ҝәнҹләрлә бағлы нараһатлыгларыны билдирмишдиләр. Бу нараһатлыға сәбәб һәмин ҝәнҹләрин мәсиһи аиләсиндә бөјүмәсинә, јенијетмә јашда, һәтта 20—25 јашларында олмасына бахмајараг, һәлә дә вәфтиз олмамасыдыр. Бу ҝәнҹләрин чоху ибадәт ҝөрүшләринә ҝәлир, тәблиғ едир, һәтта өзләрини Јеһованын Шаһиди һесаб едирләр. Амма нәјә ҝөрәсә һәјатларыны Јеһоваја һәср едиб вәфтиз олмаға тәрәддүд едирләр. Ҝөрәсән, сәбәб нәдир? Бәзән сәбәб өвладыны вәфтизи сонраја сахламаға тәһрик едән валидејнләр олур. Мәгаләдә бу валидејнләри ушагларыны вәфтизә һәвәсләндирмәкдән сахлајан дөрд сәбәб арашдырылаҹаг.\n«БӘЛКӘ, БИР АЗ ДА БӨЈҮСҮН?»\n3. Блоссом баҹынын валидејнләрини нараһат едән нә иди?\n3 Блоссом баҹынын валидејнләрини нараһат едән јаш мәсәләси иди: гызлары вәфтизин маһијјәтини вә бу гәрарын ҹиддилијини баша дүшәҹәк јашдадырмы? Ҝәлин ҝөрәк валидејнләр неҹә мүәјјән едә биләр ушаглары вәфтиз олмаға һазырдыр ја јох.\n4. Иса Мәсиһин Мәтта 28:19, 20 ајәләриндә јазылмыш әмри валидејнләрә неҹә көмәк едә биләр?\n4 Мәтта 28:19, 20 ајәләрини охујун. Әввәлки мәгаләдә гејд олундуғу кими, вәфтиз олмаг истәјәнләр үчүн Мүгәддәс Китабда конкрет јаш тәләби јохдур. Амма шаҝирд һазырламаг ишинин мәнасы барәдә дүшүнмәјин валидејнләрә бөјүк көмәји едә биләр. Мәтта 28:19 ајәсиндәки «шаҝирд һазырлајын» ифадәси јунан дилиндә кимисә Мәсиһин давамчысы кими јетишдирмәк мәгсәдилә өјрәтмәк мәнасыны дашыјыр. Шаҝирд Исанын тәлимләрини өјрәнән, мәнасына варан вә онлара ујғун јашамаға гәрарлы олан инсана дејилир. Белә нәтиҹәјә ҝәлирик ки, бүтүн мәсиһи валидејнләр та көрпәликдән ушагларыны Мәсиһин вәфтиз олунмуш давамчысы кими јетишдирмәк мәгсәдилә онлара тәлим вермәлидирләр. Дүздүр, көрпә ушаг вәфтизә јарарлы сајылмыр, амма кичик јашда белә, ушаг Мүгәддәс Китаб һәгигәтләрини дәрк едә вә севә биләр.\n5, 6. а) Мүгәддәс Китабда Тимути барәдә јазылан мәлумат онун вәфтизи һаггында нәји ачыглајыр? б) Узагҝөрән валидејн өвладына көмәк едәндә нәји нәзәрә алаҹаг?\n5 Тимути һәгигәти ҝәнҹ јашларындан мәнимсәјән шаҝирдләрдән олуб. Һәвари Булус Тимутинин Мүгәддәс Јазылары көрпәликдән билдијини гејд етмишди. Тимутинин атасы Јеһоваја ибадәт етмәсә дә, анасы илә нәнәси она Аллаһын Кәламына мәһәббәт ашыламышдылар. Бунун сајәсиндә Тимути мөһкәм иман саһиби олмушду (2 Тим. 1:5; 3:14, 15). Артыг 20 јашларында о, јығынҹагда хүсуси тапшырыглар јеринә јетирмәјә јарарлы бир шаҝирд иди (Һәв. 16:1—3).\n6 Һәр ушаг өзүнәмәхсус олдуғу үчүн ушагларын һамысында јеткинләшмә просеси ејни сүрәтлә ҝетмир. Бәзи ушаглар чох ҝәнҹ јашларында әгли вә емосионал ҹәһәтдән мүәјјән дәрәҹәдә јеткинләшир вә вәфтиз олмаға гәрар верир. Бәзиләринә исә бу аддымы атмаг үчүн бир аз бөјүмәк лазым ҝәлир. Узагҝөрән валидејн бу мәгамлары нәзәрә алыб ушағына вәфтиз олмаг үчүн тәзјиг ҝөстәрмәјәҹәк. Әксинә, көмәклик ҝөстәрәҹәк ки, һәр ушаг өз инкишаф просесинә ујғун руһани аддымлар атсын. Сөзсүз ки, валидејн ушағынын ағылла даврандығыны ҝөрәндә чох севинир. (Мәсәлләр 27:11 ајәсини охујун.) Ејни заманда валидејн әсас мәгсәди нәзәрдән гачырмамалыдыр: мәгсәд ушағы Мәсиһин давамчысы кими јетишдирмәкдир. Инди исә ҝәлин мәсиһи валидејнләрдә јаранан башга бир суалын үзәриндә дајанаг: «Ушағымын билији һәјатыны Јеһоваја һәср едәҹәк вә вәфтиз олаҹаг дәрәҹәдәдирми?»\n«ҜӨРӘСӘН, БИЛИЈИ КИФАЈӘТ ГӘДӘРДИРМИ?»\n7. Вәфтиз олмаг үчүн инсан Мүгәддәс Китабдакы тәлимләри хырдалығына кими билмәлидирми? Изаһ един.\n7 Тәбии ки, өвладынын Мүгәддәс Китаб мүәллими олан валидејн онун мөһкәм билијә јијәләнмәсини истәјир. Чүнки бу билик ушағы һәјатыны Јеһоваја һәср етмәјә тәшвиг едә биләр. Амма бу о демәк дејил ки, вәфтиз олмаг үчүн ушаг Мүгәддәс Китабдакы тәлимләри хырдалығына кими билмәлидир. Әслиндә, Мәсиһин бүтүн давамчылары вәфтиз оландан сонра да дәгиг билик алмаға давам етмәлидирләр. (Колослулара 1:9, 10 ајәләрини охујун.) Онда ҝәлин ҝөрәк вәфтизә гәдәр инсанын билији нә гәдәр олмалыдыр.\n8, 9. Һәвари Булусла дустагхана ҝөзәтчисинин әһвалатындан нә өјрәнирик?\n8 Биринҹи әсрдә бир аиләдә баш вермиш һадисәнин мәсиһи валидејнләрә көмәји дәјә биләр (Һәв. 16:25—33). Һәвари Булус ерамызын тәхминән 50-ҹи илиндә Филиппијә тәблиғ сәјаһәтинә ҝедәндә орада ону вә онун тәблиғ әмәкдашы Силаны сахта иттиһамлар әсасында һәбс етдиләр. Ҝеҹәјарысы ҝүҹлү зәлзәлә башлады. Зәлзәләдән һәбсхананын бүнөврәси титрәди вә бүтүн гапылар тајбатај ачылды. Һәбсхана ҝөзәтчиси дустагларын гачдығыны зәнн едиб өзүнә гәсд етмәк истәјирди. Бу дәм һәвари Булус ҝөзәтчини сәсләјиб она мане олду. Сонра Булусла Сила бу кишијә вә онун аиләсинә әтрафлы шәһадәт вердиләр. Ҝөзәтчи вә аиләси Иса Мәсиһ һаггында өјрәндикләри билијин дәјәрини дәрк едәрәк дәрһал вәфтиз олдулар. Бу һадисә бизә нә өјрәдир?\n9 Еһтимал ки, дустагхана ҝөзәтчиси истефада олан Рома забити иди вә Мүгәддәс Јазыларла таныш дејилди. Одур ки, она Мүгәддәс Китабдан тәмәл биликләри өјрәнмәк, Јеһованын Өз хидмәтчиләриндән нә тәләб етдијини билмәк вә Мәсиһин тәлимләринә итаәт етмәк лазым иди. Гыса мүддәт әрзиндә өјрәндији әсас биликләр ону вәфтиз олмаға тәшвиг етди. Сөзсүз ки, о, вәфтиз оландан сонра да билик алмаға давам етмишди. Өвладыныз сизә Јеһоваја севҝидән вә Она итаәт етмәк истәјиндән ирәли ҝәләрәк вәфтиз олмаг истәдијини билдирәндә бу һадисәдән нәтиҹә чыхарараг неҹә давранаҹагсыныз? Ола билсин, ушаға ағсаггаллара јахынлашмағы мәсләһәт ҝөрәҹәксиниз ки, өвладынызын вәфтизә јарарлы олуб-олмадығыны онлар мүәјјән етсин *. Тәбии ки, вәфтиздән сонра бүтүн вәфтиз олмуш мәсиһиләр кими, о да бүтүн өмрү боју, һәтта әбәдијјән Јеһова Аллаһ һаггында билик алмаға давам едәҹәк (Ром. 11:33, 34).\n«БӘЛКӘ, ӘВВӘЛҸӘ АЛИ ТӘҺСИЛ АЛЫБ ҺӘЈАТДА УҒУР ГАЗАНСЫН?»\n10, 11. а) Бәзи валидејнләр ушагларынын ҝәләҹәји илә бағлы һансы нәтиҹәјә ҝәлир? б) Валидејн әввәлҹә нәји нәзәрә алмалыдыр?\n10 Бәзи валидејнләр дүшүнүр ки, ушағы али тәһсил алыб карјера гурандан сонра вәфтиз олса, даһа јахшы олар. Бу валидејнләр ушагларынын јахшылығыны фикирләшдикләри үчүн белә нәтиҹәјә ҝәлирләр. Амма демәк олармы ки, бу ҹүр мәгсәдләр онларын өвладына һәјатда әсл уғуру газанмаға көмәк едәҹәк? Ән әсасы, бу мәгсәдләр Мүгәддәс Китабда јазыланларла үст-үстә дүшүрмү? Аллаһын Кәламы бу мәсәлә илә бағлы нә мәсләһәт ҝөрүр? (Ваиз 12:1 ајәсини охујун.)\n11 Бу мәсәләдә чох еһтијатлы олмаг лазымдыр, чүнки бу дүнја вә она аид олан һәр шеј Јеһованын нијјәтинә вә фикирләринә зиддир (Јаг. 4:7, 8; 1 Јәһ. 2:15—17; 5:19). Ушағынызын Шејтана, онун дүнјасына вә аллаһсыз дүшүнҹә тәрзинә гаршы ән ҝүҹлү мүдафиәси Јеһова Аллаһла достлугдур. Валидејнин али тәһсилә, дүнјәви мәгсәдләрә өнәм вермәси ушағы чашгынлыға сала биләр. О, елә дүшүнә биләр ки, бу дүнјадакы шејләр Јеһова илә мүнасибәтләрдән даһа ваҹибдир. Өвладынын јахшылығыны истәјән һансы валидејн истәјәр ки, ушағынын уғура олан бахышыны бу дүнја формалашдырсын? Унутмајын, әсл уғура вә хошбәхтлијә наил олмағын јеҝанә јолу Јеһова Аллаһы һәјатда һәр бир шејдән үстүн тутмагдыр. (Зәбур 1:2, 3 ајәләрини охујун.)\n«БИРДӘН ВӘФТИЗДӘН СОНРА ҸИДДИ ҜҮНАҺ ИШЛӘДИ?»\n12. Һансы сәбәбдән бәзи валидејнләр ушагларынын вәфтиз олмасыны ҝеҹикдирир?\n12 Бир вахтлар гызыны вәфтиз олмагдан сахлајан бир мәсиһи ана бу аддымынын сәбәбини белә изаһ етмишди: «Етираф едим ки, мәни горхудан әсас сәбәб јығынҹагдан кәнар олунмаг мәсәләси иди». Бу баҹымыз кими бәзи валидејнләр дүшүнүр ки, өвладлары ҝәнҹлијин чылғын илләри өтүб кечәндән сонра вәфтиз олса, даһа јахшы олар (Јар. 8:21; Мәс. 22:15). Онлар дүшүнә биләр ки, ушағым вәфтиз олмаса, јығынҹагдан кәнар да олмаз. Амма бу чох јанлыш дүшүнҹәдир. Ҝәлин ҝөрәк нијә (Јаг. 1:22).\n13. Әҝәр инсан вәфтиз олмајыбса, бу о демәкдирми ки, о, Јеһованын гаршысында мәсулијјәт дашымыр? Изаһ един.\n13 Тәбии олараг, валидејн истәјир ки, ушағы вәфтизин ҹиддилијини баша дүшәҹәк јашда һәјатыны Јеһоваја һәср етсин. Амма вәфтиз олмадығы үчүн ушағын Јеһованын гаршысында мәсулијјәт дашымадығыны дүшүнән валидејн өзүнү алдадыр. Чүнки инсаны Јеһованын гаршысында ҹавабдеһ едән вәфтиз дејил. Ушаг Јеһованын ҝөзүндә нәјин пис, нәјин јахшы олдуғуну баша дүшүрсә, артыг Онун гаршысында мәсулијјәт дашыјыр. (Јагуб 4:17 ајәсини охујун.) Бу сәбәбдән һикмәтли валидејн өвладыны вәфтиздән сахламаг әвәзинә, она јахшы нүмунә гојмаға чалышыр. О, көрпәликдән ушағына Јеһованын әхлаг ганунларына севҝи ашылајыр (Лука 6:40). Бу севҝи ушағы Јеһованын пак јолундан, Онун салеһ ганунларындан кәнара чыхмамаға тәшвиг едир. Бу исә ушаг үчүн ән ҝүҹлү мүдафиәдир (Әшј. 35:8).\n14. Өвладыны вәфтиз олмаға һазырлајан валидејнләрә ағсаггаллар неҹә көмәк едә биләр?\n14 Ағсаггаллар руһани мәгсәдләр барәдә мүсбәт фикирләр сөјләмәклә валидејнләрә дәстәк ола биләр. 70 илдән артыг өнҹүл кими хидмәт едән бир баҹы алты јашы оланда Чарлз Рассел гардашын онунла етдији сөһбәти хатырлајараг дејир: «О, 15 дәгигә мәнимлә руһани мәгсәдләрим барәдә сөһбәт етди». Ҝөрүндүјү кими, ҝөзәл вә һәвәсләндириҹи сөзләр инсанын һәјатында өмүрлүк из гоја биләр (Мәс. 25:11). Валидејнләрә көмәк кими ағсаггаллар, һәмчинин онлара вә ушагларына ибадәт еви илә бағлы тапшырыглар верә биләр, мәсәлән, ушаглара јашларына вә баҹарыгларына ујғун иш тапшырмаг олар.\n15. Јығынҹаг үзвләри ҝәнҹләри неҹә руһландыра биләр?\n15 Јығынҹагдакы диҝәр баҹы-гардашлар да ҝәнҹләрлә марагланмагла валидејнләрә көмәк етмиш оларлар. Ҝәнҹләрин руһани ҹәһәтдән јеткинләшдијини ҝөстәрән әламәтләри ҝөрәндә тәрифләјин. Мәсәлән, онлар јахшы һазырланмыш, сәмими шәрһләр верәндә, һәфтәарасы ҝөрүшләрдә тапшырыгларла чыхыш едәндә, иман сынағындан мөһкәм чыханда вә мәктәбдә тәблиғ едәндә тәрифләмәк мүнасиб оларды. Бунун үчүн јахшы оларды, гаршымыза белә бир мәгсәд гојаг: јығынҹагдан әввәл вә ја сонра ҝәнҹләрдән бири илә сөһбәт едиб онунла үрәкдән марагланаг. Бунун сајәсиндә ҝәнҹләр өзләрини јығынҹағын бир үзвү кими һисс едәҹәк (Зәб. 35:18).\nУШАҒЫНЫЗА ВӘФТИЗ ОЛМАҒА КӨМӘК ЕДИН\n16, 17. а) Вәфтиз олмаг нә дәрәҹәдә ваҹибдир? б) Бүтүн мәсиһи валидејнләрә севинҹ јашадан нәдир? (Мәгаләнин әввәлиндәки шәклә бахын.)\n16 Өвладыны «Јеһованын тәрбијәси вә өјүд-нәсиһәтилә» бөјүтмәк мәсиһи валидејн үчүн бөјүк шәрәфдир (Ефес. 6:4; Зәб. 127:3). Гәдим Исраилдә доғулан ушаглардан фәргли олараг, бу ҝүн мәсиһи аиләсиндә доғулан ушаглар анадан олан кими Аллаһын һәср олунмуш халгынын бир үзвү олмур. Аллаһа вә һәгигәтә севҝи дә ушаға ганла кечмир. Ушаг доғулан ҝүндән валидејнин мәгсәди ону Мәсиһин шаҝирди кими һазырламаг вә она һәјатыны Јеһоваја һәср едиб вәфтиз олмаға көмәк етмәк олмалыдыр. Ән әсасы исә һәјаты Јеһоваја һәср етмәк, вәфтиз олмаг вә сәдагәтлә Аллаһа хидмәт етмәк бөјүк мүсибәтдән сағ чыхмаг үчүн ваҹибдир (Мәт. 24:13).\nВалидејн өвладыны Мәсиһин шаҝирди кими бөјүтмәји гаршысына мәгсәд гојмалыдыр (16 вә 17-ҹи абзаслара бахын)\n17 Мәгаләнин әввәлиндә ады чәкилән Блоссом Брант баҹы вәфтиз олмаға гәрар верәндә валидејнләри онун бу ваҹиб аддымы атмаға һазыр олуб-олмадығыны мүәјјән етмәк истәјирдиләр. Онлар буна әмин олан кими гызларына бу јолда дәстәк олдулар. Баҹынын вәфтизиндән әввәлки ҝеҹә атасы чох ҝөзәл бир аддым атыр. Блоссом баҹы бу һадисәни белә нәгл етмишди: «Атам һамымыздан дизи үстә отурмағы хаһиш етди. Сонра башлады дуа етмәјә. О, Јеһоваја деди ки, балаҹа балам һәјатыны Сәнә һәср етмәк истәдији үчүн мән чох севинирәм». Бу һадисәнин үстүндән 60 илдән чох вахт кечиб. О ҝүнү хатырлајараг Блоссом баҹы демишди: «Әсрләр кечсә дә, о ҝеҹәни унутмајаҹағам!» Әзиз валидејнләр, арзу едирик ки, сиз дә өвладынызын һәјатыны Јеһоваја һәср едәрәк вәфтиз олундуғуну ҝөрүб хошбәхт оласыныз!\n^ абз. 9 Валидејнләрә мәсләһәт ҝөрәрдик, «Ҝәнҹләрин суаллары. Практики мәсләһәтләр» китабынын 2-ҹи ҹилдинин 304—310 сәһифәләриндәки мәлуматы ушаглары илә бирҝә арашдырсынлар (түрк). Һәмчинин «Бизим Падшаһлыг Хидмәтимиз» вәрәгәсинин 2011-ҹи ил апрел сајынын 2-ҹи сәһифәсиндәки «Суаллар гутусу»на баха биләрсиниз.\nВәфтиз — мәсиһи үчүн тәләб\nQUESTIONS FROM READERS Охуҹуларын суаллары\nҜәлин гонагпәрвәр олаг!\nLIFE STORY Јеһова мәни һеч вахт тәк гојмајыб!\nАллаһ севдији бәндәсини тәрбијә едир\n«Тәрбијәјә гулаг асын, ағыллы олун»\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Март 2018\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Март 2018\nҜӨЗӘТЧИ ГҮЛЛӘСИ (ТӘЛИМ НӘШРИ) Март 2018


Q=7	C=4	SS=4	LS=2	PS=2	DC=0	LC=0	SD=0	BS=1	G0=30	G1=25	G2=11	DLID=az_RU	BODY=Бөјүк Бабил нәдир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га газах ган гырғыз дхолуо еве ермәни естон ефик зулу ибо иврит илок инҝилис испан италјан кинјаруанда кирунди кореја коса лингала малагаси малајалам маҹар пангасинан полјак португал румын рус себуан сепеди серб серб (латын) сетсвана сингал словак словен суаһили тагалог таи татар телугу тетум (Дили) тив тсонга түрк фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон әрәб\nБөјүк Бабил нәдир?\n«Вәһј» китабында ады чәкилән Бөјүк Бабил Аллаһын рәдд етдији бүтүн јалан динләри тәмсил едир * (Вәһј 14:8; 17:5; 18:21). Һәмин динләр бир-бириндән фәргләнсә дә, онларын һамысы инсанлары һәгиги Аллаһ Јеһовадан узаглашдырыр (Ганунун тәкрары 4:35).\nБөјүк Бабил рәмзи мәна дашыјыр. Мүгәддәс Китабда Бөјүк Бабил гадынла вә бөјүк фаһишә илә мүгајисә олунур (Вәһј 17:1, 3, 5). «Вәһј» китабы рәмзләр китабы олдуғу үчүн Бөјүк Бабилин дә рәмзи мәна дашымасы гәнаәтинә ҝәлмәк дүзҝүндүр (Вәһј 1:1). Һәмин гадын «үммәтләри, күтләләри, халглары вә дилләри» тәмсил едән «чохлу сулар үзәриндә» отуруб (Вәһј 17:1, 15). Гадын буну һәрфи мәнада едә билмәз.\nБөјүк Бабил бејнәлхалг сәвијјәдә фәалијјәт ҝөстәрир. Бөјүк Бабил «јерин падшаһлары үзәриндә һөкмранлыг едән бөјүк шәһәр» адланыр (Вәһј 17:18). Буна ҝөрә дә онун тәсири бүтүн дүнјаја јајылыб.\nБөјүк Бабил сијасәтә вә ја тиҹарәтә јох, мәһз динә аид едилир. Јалан динләр гәдим Бабил шәһәриндә јараныб (Јарадылыш 10:8, 9; 11:2—4, 8). Буну нәјә әсасән демәк олар? Чүнки бу шәһәрдә овсунлары вә ҹадуҝәрлији илә танынан чохлу динләр вар иди (Әшија 47:1, 12, 13; Әрәмја 50:1, 2, 38). Бабилин рәһбәрләри өзләрини Јеһова Аллаһдан уҹа тутурдулар (Әшија 14:4, 13, 14; Дәнјал 5:2—4, 23). Бөјүк Бабил дә өз ҹиндарлығы илә таныныр. Бу да онун динә аид олдуғуну ҝөстәрир (Вәһј 18:23).\nБөјүк Бабил сијасәт ола билмәз, чүнки о мәһв олунанда «дүнја падшаһлары» она ҝөрә ағлајырлар (Вәһј 17:1, 2; 18:9). Бөјүк Бабил тиҹарәт дә ола билмәз, чүнки Аллаһын Кәламы ону дүнјанын таҹирләриндән фәргләндирир (Вәһј 18:11, 15).\nСин, Иштар вә Шамаш адлы үч аллаһын рәмзләри илә Бабил падшаһы Набонидин һејкәли\nБөјүк Бабил јалан динләрин симасыдыр. Һәгиги Аллаһа јахынлашмаға көмәк етмәк әвәзинә, јалан динләр инсанлары башга аллаһлара ибадәтә сүрүкләјир. Мүгәддәс Китаб исә буну дини фаһишәлик адландырыр (Лавилиләр 20:6; Чыхыш 34:15, 16). Үч үгнум вә өлмәз руһ кими тәлимләрин, еләҹә дә ибадәтдә сурәтләрдән истифадә едилмәсинин көкү гәдим Бабил шәһәринә ҝедиб чыхыр. Бу динләр ибадәти дүнјаја олан мәһәббәтлә бирләшдирирләр. Бу, Аллаһын Кәламында руһани зина адландырылыр (Јагуб 4:4).\nЈалан динләрин өз вар-дөвләтини нүмајиш етдирмәси Бөјүк Бабилин Мүгәддәс Китабдакы тәсвири илә үст-үстә дүшүр. Орада дејилир ки, Бөјүк Бабил «бәнөвшәји вә ал-гырмызы либаса бүрүнмүш, гызыл, даш-гаш вә мирвари илә бәзәнмишди» (Вәһј 17:4). Бөјүк Бабил «дүнјадакы мурдарлығын», башга сөзләрлә десәк, Аллаһын адына ләкә ҝәтирән тәлимләрин вә әмәлләрин мәнбәјидир (Вәһј 17:5). Јалан динин үзвләри Бөјүк Бабили дәстәкләјән үммәтләр, күтләләр, халглар вә дилләрдир (Вәһј 17:15).\nБөјүк Бабил «јер үзүндә гәтлә јетирилмишләрин һамысынын» өлүмүнүн мәсулијјәтини дашыјыр (Вәһј 18:24). Тарих боју мүһарибәләрин вә терроризмин архасында дуран елә мәһз јалан дин олуб. Үстәлик о, инсанлара мәһәббәт Аллаһы Јеһова һагда һәгигәти өјрәтмир (1 Јәһја 4:8). Бу да, өз нөвбәсиндә, чохлу ганын төкүлмәсинә ҝәтириб чыхарыб. Буна ҝөрә дә Аллаһы разы салмаг истәјән һәр кәс јалан диндән узаглашмалыдыр (Вәһј 18:4; 2 Коринфлиләрә 6:14—17).\n^ абз. 3 «Һәгиги дини неҹә тапа биләрәм?» адлы мәгаләни охујун.\nҺәгиг дин һиссләрлә мүәјјәнләшир?